Ντουντελάνζ-Ολυμπιακός: Το κάρμα ήθελε τον Τοροσίδη στο γήπεδο | Contra.gr\nΝτουντελάνζ-Ολυμπιακός: Το κάρμα ήθελε τον Τοροσίδη στο γήπεδο\nΟ Τοροσίδης έμεινε λίγο παραπάνω στο χορτάρι του Stade Josy Barthel, τόσο όσο για να βάλει τέλος στη γκίνια του Ολυμπιακού χαρίζοντας το διπλό. Ο ΠΑΟΚ έπαιξε από την αρχή σαν να είχε αποδεχθεί τη μοίρα του.\nEUROPA LEAGUE / ΝΤΟΥΝΤΕΛΑΝΖ - ΟΣΦΠ (ΦΩΤΟΓΡΑΦΙΑ: ΜΑΡΚΟΣ ΧΟΥΖΟΥΡΗΣ / EUROKINISSI) EUROKINISSI\nΟ Ολυμπιακός μετρούσε 4 παιχνίδια χωρίς νίκη. Τρεις ήττες και μία ισοπαλία. Αν βγάλουμε από το κάδρο τον αγώνα με τη Μίλαν, στα υπόλοιπα τρία ματς θα μπορούσε να πάρει κάτι καλύτερο από τον μόλις 1 βαθμό που τελικώς κατέκτησε.\nΜε τον ΠΑΟΚ δημιούργησε και έχασε ευκαιρίες, αλλά το αυτογκόλ τον πρόδωσε. Με την ΑΕΚ ισοφαρίστηκε, αλλά στο τέλος είχε τη φάση που θα κυνηγά μέχρι το τέλος της χρονιάς τον Φετφατζίδη και απώλεσε την ευκαιρία να πάρει τη νίκη στο ΟΑΚΑ. Με τον ΟΦΗ πέταξε στα σκουπίδα ένα ημίχρονο στο 'Γεντί Κουλέ', βρέθηκε να κυνηγά το σκορ και είχε τη φάση να πάρει έστω τον βαθμό της ισοπαλίας.\nΣτα παραπάνω παιχνίδια ο Ολυμπιακός προσπάθησε. Δεν ήταν σε όλα καλός, τον χαρακτηρίζει η καθυστερημένη αντίδραση, αργεί να μπει στα παιχνίδια, αλλά στη σούμα μένει με την πικρή γεύση ότι θα μπορούσε να κάνει κάτι καλύτερο. Στο Λουξεμβούργο, όμως, όλα ήταν διαφορετικά. Ισοπεδωτικά ανώτερος παρά το γεγονός ότι βρέθηκε από νωρίς να μετρά την απώλεια του Γκερέρο και την αναγκαστική είσοδο/μετατόπιση του Χριστοδουλόπουλου στην κορυφή της επίθεσης. Σχεδόν οκτώ καθαρές φάσεις έβγαλε απέναντι στη Ντούντελανζ και τελικά βρήκε τη λύτρωση στο δεύτερο μέρος από την κεφαλιά του Βασίλη Τοροσίδη.\nΣε αντίθεση με τα άλλα ματς, το κάρμα του Ολυμπιακού αυτή τη φορά ήταν υπέρ του. Αν η μπάλα έβγαινε λίγο νωρίτερα εκτός γηπέδου, ο Τοροσίδης δεν θα ήταν στο χορτάρι. Ο Μαρτίνς ήταν έτοιμος να τον αλλάξει με τον Ομάρ, αλλά ένα κόρνερ τον κράτησε μέσα και τον έστειλε αφύλακτο στην καρδιά της άμυνας των γηπεδούχων για να πάρει την κεφαλιά και να "σπάσει" τη γκίνια των Πειραιωτών.\nΌλα στη συνέχεια ήταν εύκολα. Σε αντίθεση με τον αγώνα του ΠΑΟΚ που από το πουθενά βρέθηκε πίσω στο σκορ και σε αντίθεση με άλλες περιπτώσεις στην τρέχουσα σεζόν δεν ήξερε πώς να αντιδράσει. Ο Ολυμπιακός έκανε το 0-1, 0-2 και καθάρισε με τη νίκη. Αντίθετα, ο 'Δικέφαλος' βρέθηκε από το 0-1, στο 0-2 και δεν απάντησε ποτέ.\nΓια πρώτη φορά αυτή τη χρονιά η ομάδα του Λουτσέσκου ήταν τόσο κακή και βραχυκυκλωμένη που δεν ήταν το... κάρμα της να κερδίσει. Στο πρόσφατο ντέρμπι με τον Άρη αν και το παιχνίδι στράβωσε, ο ΠΑΟΚ έπαιξε με ώριμο τρόπο, έβγαλε υπομονή στο παιχνίδι του και μπόρεσε να τα φέρει όλα τούμπα. Το βράδυ της Πέμπτης, όμως, η διαφοροποίηση είχε να κάνει με την ψυχολογία. Ναι, έλειπε ο Πρίγιοβιτς από την ενδεκάδα, αλλά ο Λουτσέσκου φρόντισε να κάνει γρήγορα τις κινήσεις για να διορθώσει τα πράγματα.\nΤο έβλεπες, όμως, στα μάτια των παικτών του ΠΑΟΚ. Δεν υπήρχε αυτή η φλόγα, έμοιαζε σαν να είχε αποδεχθεί τη μοίρα του, σαν να μην ήθελε να αλλάξει την κατάσταση για να πάθει και να μάθει.\nΟ Ολυμπιακός θα μπορούσε να πάθει το ίδιο μετά το πολύ καλό πρώτο ημίχρονο που του άφησε μόνο τον... τραυματισμό του Γκερέρο. Ωστόσο, το πάλεψε, τα έβαλε με την ατυχία του, δεν άφησε την ευκαιρία να πάει χαμένη. "Ξεμπούκωσε", όπως λέμε στην καθομιλουμένη.\nΗ διαφορά ήταν στο πάθος. Ο ένας επιζητούσε τη νίκη για να βάλει τέλος στο αρνητικό σερί, για να αποδείξει φταίει και η τύχη στην κατάσταση που ο ίδιος δημιούργησε. Ο άλλος για πρώτη φορά εφέτος δεν είχε τίποτα. Ούτε την τύχη με το μέρος του. Και έχασε φυσιολογικά.


Προφυλακιστέος ο καθηρημένος ιερέας με το βιτριόλι - ΕΚΚΛΗΣΙΑ ONLINE\nΤρίτη, 29 Ιουνίου 2021 14:55\nΑρχική » ΝΕΑ » Προφυλακιστέος ο καθηρημένος ιερέας με το βιτριόλι\nΣύμφωνα με όσα φέρεται να ισχυρίζεται ο 37χρονος πρώην αρχιμανδρίτης, η υπόθεση για την οποία κρίθηκε αφορούσε καταγγελίες για οικονομικά σκάνδαλα, ύψους 10.000 ευρώ, στην ενορία που υπηρετούσε «και όχι για ναρκωτικά όπως ψευδώς ειπώθηκε σε ΜΜΕ». Αναφέρει επίσης, σύμφωνα με πληροφορίες, πως η υπόθεση για μικροποσότητα ναρκωτικών που καταγγέλθηκε σε βάρος του το 2018 από συγκεκριμένους ιερωμένους, ήταν μία «σκευωρία που μου είχαν στήσει…επειδή γνώριζα πράγματα».\nΈτσι, σύμφωνα με όσα ισχυρίζεται, όταν του ανακοινώθηκε η απόφαση καθαίρεσης, έβγαλε το υγρό «σε ένδειξη αγανάκτησης και πόνου ψυχής και έριξα πρώτα σε εμένα… Ύστερα θόλωσα και διασκόρπισα το υγρό στον αέρα».\nΌπως φέρεται να αναφέρει ο 37χρονος κατηγορούμενος, αισθάνθηκε μεγάλη αδικία στο πρόσωπο του, «γιατί η Εκκλησία ήταν και είναι η ζωή μου και η διαφυγή μου από τα ψυχικά προβλήματα, τα οποία με διακατέχουν από παιδί».\nΝαυπάκτου Ιερόθεος: Τι σημαίνει ότι η εκκλησία είναι αποστολικήΑρχιμ. Απόστολος Καβαλιώτης: ''Ο Θεός είναι στο πρόσωπο των παιδιών''


Πλακάκια εξωτερικού χώρου | Ηot | Σπιτι\nΑφού ο καιρός στην Ελλάδα με τη συνεχή ηλιοφάνεια μας επιτρέπει να εκμεταλλευόμαστε τον κήπο μας ολόχρονα, καιρός είναι να επενδύσουμε στη διακόσμησή του και να τον ντύσουμε με ανθεκτικά, λειτουργικά, αλλά και όμορφα πλακάκια εξωτερικού χώρου.\nΠριν τρέξετε στην αγορά για να πάρετε προσφορές ανά τετραγωνικό μέτρο, σκεφτείτε πως η τιμή δεν είναι αυτή που θα καθορίσει τις επιλογές σας. Η γκάμα των επιλογών στα πλακάκια εξωτερικού χώρου είναι μεγάλη, όμως πρέπει να λάβετε υπόψη σας ορισμένα βασικά ζητήματα.\nΠρώτα απ’ όλα, πρέπει να διαλέξετε πλακάκια εξωτερικού χώρου που είναι ανθεκτικά στον ήλιο, τη βροχή, δεν αφήνουν πάνω τους λεκέδες (αν σχεδιάζετε να εκμεταλλευτείτε τον εξωτερικό χώρο του σπιτιού σας για να κάνετε μπάρμπεκιου) και δεν είναι ολισθηρά – ειδικά εκείνα που θα διαλέξετε για τις διόδους ανάμεσα στον κήπο.\nΜια οικονομική λύση είναι όπως αντί για πλακάκια εξωτερικού χώρου, να μελετήσετε το τοπικό πέτρωμα και να το χρησιμοποιήσετε, ώστε ο κήπος σας να δένει αρμονικά με το χρώμα, αλλά και την υφή του γύρω περιβάλλοντος. Mε αυτό το σκεπτικό μπορείτε να αναζητήσετε σχιστόλιθους – είναι μεγάλα κομμάτια πετρωμάτων, που μπορούν εύκολα να κοπούν σε κάπως μεγάλες πλάκες και να τοποθετηθούν εύκολα. Οι σχιστόλιθοι δημιουργούν ένα όμορφο εξωτερικό δάπεδο όταν είναι κομμένοι σε ακανόνιστο σχήμα. Υπάρχουν, βέβαια, και σχιστόλιθοι εισαγωγής, σε διάφορα μεγέθη και χρώματα.\nΆλλη μια όμορφη λύση είναι τα πελεκητά πλακάκια εξωτερικού χώρου, που είναι στην ουσία σχιστόπλακες, οι οποίες έχουν τύχει επεξεργασίας με σφυρί στο χέρι, μια διαδικασία που δίνει ένα τελικό αποτέλεσμα με μια διαφορετική αισθητική. Συνήθως είναι τετραγωνισμένες ή σε ορθογώνιο σχήμα κι ένας καλός τεχνίτης μπορεί να τις τοποθετήσει στο λεγόμεντο «Βυζαντινό σχέδιο» - να πάρει, δηλαδή, διαφόρων μεγεθών πελεκητές και να τις «πλέξει» μεταξύ τους. (αν έχετε παίξει ποτέ Tetris, φανταστείτε αυτό!).\nΜια άλλη ιδέα είναι και τα λεγόμενα «αντικέ». Είναι πλακάκια εξωτερικού χώρου τα οποία έχουν δημιουργηθεί από πέτρες, που έχουν τύχει ειδικής επεξεργασίας σε βοτσαλοποιητική μηχανή, για να πάρουν τα χαρακτηριστικά της παλαίωση. Μετά με τη χρήση τσιμέντου δημιουργούνται μεγάλες πλάκες, ειδικές για εξωτερικούς χώρους.\nΑν χρειάζεστε κάτι πιο ανθεκτικό, τότε πρέπει αντί για συνηθισμένα πλακάκια εξωτερικού χώρου, μπορείτε να βάλετε κυβόλιθους. Όπως λέει και τ΄όνομά τους είναι μικροί κύβοι (συνήθως με ακμή 10 εκ.) που κατασκευάζονται από σκυρόδεμα σε τσιμέντο ψηλής αντοχής και τοποθετούνται σε χώρους όπου θα «πατηθούν» πολύ, είτε από πεζούς, είτε από αυτοκίνητα. Το μεγάλο πλεονέκτημα των κυβόλιθων έναντι στα συνηθισμένα πλακάκια εξωτερικού χώρου είναι πως τοποθετούνται εύκολα, ανώδυνα, δε χρειάζονται συντήρηση κι έχουν μεγάλη διάρκεια ζωής. Προσθέστε το θέμα σε Ελληνικά Social Bookmarking Sites: Leave a Reply


Υποψήφιος του ΔΗΚΟ καταγγέλλει Σιζόπουλο-«Με απείλησε να... | Reporter Cyprus | Πολιτική\nΣτην Αστυνομία κατήγγειλε τον Πρόεδρο της ΕΔΕΚ Μαρίνο Σιζόπουλο, ο αριστίνδην υποψήφιος βουλευτής του ΔΗΚΟ στη Λεμεσό, Στέλιος Χατζηχαραλάμπους, για ύβρεις και απειλές εναντίον του, τη περασμένη Κυριακή.\nΜιλώντας στον REPORTER, ο κ. Χατζηχαραλάμπους, ανέφερε πως προέβη σε καταγγελία στην Αστυνομία, ισχυριζόμενος ότι ο πρόεδρος της ΕΔΕΚ τον απείλησε «ότι αν το έβλεπε ξανά μπροστά του θα τον έσπαγε στο ξύλο».\nΌπως ανέφερε ο κ. Χατζηχαραλάμπους ο ίδιος ήταν παραδοσιακό μέλος στην ΕΔΕΚ από το 1974 και οι σχέσεις του μέχρι και το Σάββατο, με τον κ. Σιζόπουλο, ήταν άριστες. Όπως ανέφερε, παρόλο που την τελευταία πενταετία τον κρατούσε ανενεργό και στο περιθώριο, δεν είχαν διαφορές, ούτε και διαξιφισμούς.\nΤα δεδομένα άλλαξαν, σύμφωνα με τον ο κ. Χατζηχαραλάμπους όταν δέχτηκε πρόταση από το ΔΗΚΟ και τον Νικόλα Παπαδόπουλο για να είναι υποψήφιος με το κόμμα την οποία και αποδέχθηκε.\n«Ο Μαρίνος Σιζόπουλος ούτε με πήρε τηλέφωνο ούτε ευαισθητοποιήθηκε. Μάλιστα όπως έμαθα από τρίτους όταν τον ρωτούσαν, γιατί άφησε τον Στέλιο να βάλει υποψηφιότητα με το ΔΗΚΟ, η απάντηση του ήταν ότι, μου έκανε πρόταση και δεν την αποδέχθηκα και απάντησα θετικά στο ΔΗΚΟ, κάτι που ήταν τελείως ψευδές».\nΟ ίδιος σημείωσε, «ένιωσα ότι την προσφορά μου την αναγνώρισε το ΔΗΚΟ και όχι το κόμμα μου. Την περασμένη Κυριακή είχα μια προεκλογική συνάντηση στις Πλάτρες με φίλους και παραδοσιακά στελέχη της ΕΔΕΚ. Φαίνεται ότι ένα από αυτά τα μέλη επικοινώνησε με τον Μαρίνο Σιζόπουλο μόλις εγώ αναχώρησα. Κατά τη διάρκεια της διαδρομής δέχθηκα μια κλήση από σταθερό τηλέφωνο και δεν το απάντησα γιατί μιλούσα στην άλλη γραμμή. Μετά τον κάλεσα πίσω, άκουσα τη φωνή του Μαρίνου να ρωτά ποιος. Απάντησα ο Στέλιος είμαι Μαρίνο και τότε άρχισε αυτή η ύβρις».\nΌπως αναφέρει ο κ. Χατζηχαραλάμπους, ο Μαρίνος Σιζόπουλος ξεκίνησε να του επιτίθεται λεκτικά λέγοντάς του, «Στέλιο το ότι ήσουν αχάριστος το είδα, το ότι είσαι παλιόπαιδο αγνώμων και αλήτης, το βλέπω». Ο ίδιος όπως αναφέρει τον ρώτησε τι ήταν αυτό που έκανε και όπως εξομολογείτε ο κ. Χατζηχαραλάμπους συνέχισε να τον βρίζει.\n«Να πας να γα@@@ μα@@@, να μου λέει εμένα που ήμουν διαχρονικός του φίλος. Είχαμε μια εμπορική συνεργασία γιατί του πουλώ χαρτικά πλαστικά, μέσα στη ρύμη των υβρεολόγιων μου είπε, στείλε μου τον υπάλληλο σου, να τον εξοφλήσω και διακόπτεται η συνεργασία και πρόσεξε να μην σε ξαναδώ μπροστά μου για να μην σε σπάσω στο ξύλο. Άκουσα υβρεολόγιο που μόνο του υποκόσμου μπορώ να το αποδώσω. Η τελική κατάληξη ήταν ότι έπρεπε να καταθέσω επίσημα την καταγγελία στην Αστυνομία, γιατί μιλούμε για ξεκάθαρη απειλή».\nΗ ιστορία δεν τελειώνει εδώ όμως, αφού ο κ. Χατζηχαραλάμπους όπως ισχυρίζεται, ο Μαρίνος Σιζόπουλος έδωσε σήμερα συνέχεια στο θέμα. «Έστειλα τον υπάλληλο μου, να πάει στο γραφείο του Μαρίνου Σιζόπουλου για να τακτοποιήσει κάποιες εκκρεμότητες και ο πρόεδρος της ΕΔΕΚ τον ρώτησε, ΄΄γιατί εν ήρτε ο μάστρος σου να εισπράξει, γιατί εν μάγκας; Εφοήθηκε’’».\nΣύμφωνα με τον κ. Χατζηχαραλάμπους, σήμερα προέβη σε επίσημη καταγγελία στον αστυνομικό σταθμό Πολεμιδιών στη Λεμεσό. Πάντως, μέχρι στιγμής, δεν υπήρξε επίσημη τοποθέτηση επί των καταγγελιών του κ. Χατζηχαραλάμπους από την ηγεσία της ΕΔΕΚ.\n55498 Views, 19/04/2021 23:35\n54927 Views, 18/04/2021 19:22\n43741 Views, 19/04/2021 22:08\n30188 Views, 18/04/2021 06:57\n27784 Views, 19/04/2021 22:56


Φάρμακο Τραμπ κορονοϊός: Στην Ελλάδα η θεραπεία μονοκλωνικών αντισωμάτων | Alphafreepress.gr\nalphafreepress.gr / ΕΛΛΑΔΑ / Φάρμακο Τραμπ κορονοϊός: Στην Ελλάδα η θεραπεία μονοκλωνικών αντισωμάτων\nΦάρμακο Τραμπ κορονοϊός: Στην Ελλάδα η θεραπεία μονοκλωνικών αντισωμάτων\nΦάρμακο Τραμπ κορονοϊός: Το φάρμακο αυτό δεν θα το παίρνουν όλοι και χορηγείται μόνο στο νοσοκομείο. Σύμφωνα με πληροφορίες στην χώρα μας θα γίνουν 2 μελέτες.\nΦάρμακο Τραμπ κορονοϊός: Ο ΕΟΦ ενέκρινε την δοκιμή του φαρμάκου των μονοκλονικών αντισωμάτων στην Ελλάδα το οποίο είχε χορηγηθεί και στον Τραμπ και οι κλινικές μελέτες πρόκειται να ξεκινήσουν άμεσα. Έτσι το φάρμακό που αναπτύχθηκε στα εργαστήρια της Regeneron στις ΗΠΑ – μια εταιρεία που έχει έντονο ελληνικό άρωμα – αναμένεται να φτάσει στην χώρα μας και θα σταλεί σε 5 νοσοκομεία της χώρας μας. Σε 2 νοσοκομεία στην Αττική και σε 3 στην περιφέρεια. Ο ΕΟΦ τις επόμενες ώρες αναμένεται να λάβει από τις ΗΠΑ το ειδικό πρωτόκολλο που θα γράφει με λεπτομέρεια και την δοσολογία αλλά θα λέει και ποιος είναι ο αριθμός των συμμετεχόντων στην συγκεκριμένη μελέτη και ποια είναι τα κριτήρια που αυτοί πρέπει να πληρούν.\nΤο φάρμακο αυτό δεν θα το παίρνουν όλοι και χορηγείται μόνο στο νοσοκομείο. Σύμφωνα με πληροφορίες στην χώρα μας θα γίνουν 2 μελέτες. Η μία θα έχει να κάνει με ασθενείς που έχουν ήπια έως μέτριας βαρύτητας συμπτώματα άνω των 12 ετών. Η δεύτερη μελέτη έχει ένα εξαιρετικό ενδιαφέρον καθώς σύμφωνα με πληροφορίες θα χορηγείται σε στενές επαφές επιβεβαιωμένων κρουσμάτων. Στόχος είναι να διαπιστωθεί αν μπορεί το συγκεκριμένο φάρμακο να έχει και προφυλαχτική δράση.\nΝωρίτερα, ο Προέδρος του ΕΟΦ Δημήτρης Φιλίππου δήλωσε στον ΣΚΑΙ 100,3 ότι έρχεται στην Ελλάδα για κλινική μελέτη μια από τις δυο θεραπείες μονοκλωνικών αντισωμάτων και θα ζητηθεί από ασθενείς με κορωνοϊό που νοσηλεύονται στα νοσοκομεία- αλλά όχι σε βαριά κατάσταση – να συμμετάσχουν δοκιμαστικά στην χορήγησή του.\nΠρόκειται για θεραπεία μονοκλωνικών αντισωμάτων της Ρετζένερον στην οποία ηγετικές θέσεις κατέχουν δυο Έλληνες Επιστήμονες. Όσον αφορά την τιμή του ο κ. Φιλίππου διευκρίνισε ότι αυτή θα καθοριστεί από την στιγμή που θα εγκριθεί το φάρμακο από τον Ευρωπαϊκό Οργανισμό Φαρμάκων. Όσον αφορά το εμβόλιο της Pfizer ο Προέδρος του ΕΟΦ ανέφερε ότι οι εμβολιασμοί στην Ελλάδα μπορούν να ξεκινήσουν το πρώτο δεκαήμερο του Ιανουάριου από την στιγμή που θα πάρει έγκριση από τοn Ευρωπαϊκό Οργανισμό τέλη Δεκέμβριου, όπως έχει προγραμματιστεί.\nΦΑΡΜΑΚΟ ΤΡΑΜΠ ΕΛΛΑΔΑ\nΦΑΡΜΑΚΟ ΤΡΑΜΠ ΚΟΡΟΝΟΙΟΣ


Σταμάτης Καράμπογας April 17, 2021\nREVIEWED ON Switch (Primary version tested) PS4\nΣτρατηγική θεοκρατία διαμέσου της Runersia.\nΗ σειρά Brigandine υπάρχει εδώ και αρκετά χρόνια, ωστόσο η δραστηριότητά της στο είδος των Strategy είναι αρκετά περιορισμένη. Το Brigandine πρωτοκυκλοφόρησε για το PlayStation το 1998 και λάμβανε χώρα στην περιοχή της Forsena. Εκεί ο παίκτης διοικούσε μια από τις έξι φατριές με σκοπό να κατακτήσει ολόκληρη την περιοχή της Forsena. Το Brigandine περιείχε διάφορα στοιχεία Strategy και RPG, ωστόσο η σειρά από το 1998 και μετά δεν ήταν καθόλου δραστήρια.\nΑυτό άλλαξε με την κυκλοφορία του Brigandine: Legend of Runersia, όπου η σειρά κάνει την επιστροφή της μετά από 22 χρόνια απουσίας. Το Legend of Runersia φαίνεται να αποτίει φόρο τιμής στο αρχικό Brigandine, καθώς τα βασικά στοιχεία που χαρακτηρίζουν τη σειρά εμφανίζονται και σε αυτό τον τίτλο. Το νέο Brigandine λαμβάνει χώρα στον κόσμο της Runersia με νέες φατριές που πολεμούν για να φέρουν την ειρήνη και να ενώσουν τον κόσμο της Runersia.\nΓια μια ενωμένη Runersia\nΣτον κόσμο της Runersia συνυπάρχουν έξι φατριές, εκ των οποίων οι πέντε έχουν στην κατοχή τους ένα ιερό brigandine. Τα brigandines είναι ιερά κομμάτια πανοπλίας που είχε σκορπίσει πριν πολλά χρόνια ένας μοναχός. Ωστόσο για την εγκυρότητα αυτής της ιστορίας οι απόψεις διίστανται. Αυτό διότι υπάρχουν δύο θρησκευτικές ομάδες στην Runersia που έχουν έντονη αντιπαλότητα όσον αφορά το “origin” των brigandines και το ποιος μοναχός τα σκόρπισε. Η μόνη γενικώς αποδεκτή αλήθεια είναι ότι όλοι οι πολίτες της Runersia λαμβάνουν δύναμη με την μορφή mana από τον Rune God.\nΚάποιοι μπορούν να χρησιμοποιήσουν αυτό το mana και είναι πιο δυνατοί από τους υπόλοιπους πολίτες. Αυτοί ονομάζονται knights και θεωρούνται “ευλογημένοι” από τον Rune God. Η ενοποίηση της Runersia γίνεται με το πρόσχημα της ειρήνης, ωστόσο σε χαμηλότερο επίπεδο υπάρχουν πολλά προσωπικά συμφέροντα, τα οποία διαφέρουν ανάλογα με την ιστορία και τον χαρακτήρα του αρχηγού της κάθε φατριάς. Για να τα ανακαλύψετε θα χρειαστεί να χειριστείτε την κάθε φατριά ξεχωριστά και να καταφέρετε να ενώσετε την χώρα της Runersia.\nΜετρημένες και αποτελεσματικές κινήσεις\nΣτο Brigandine: Legend of Runersia θα αναλάβετε μια από τις έξι διαθέσιμες φατριές με σκοπό να καταλάβετε και να ενώσετε όλη την Runersia. Οι πέντε από τις έξι αυτές φατριές έχουν brigandine, το οποίο ωστόσο δεν φαίνεται να επηρεάζει την δύναμη ή τα τέρατα που μπορούν να κάνουν summon. Έχουμε τις Norzaleo Kingdom, Republic of Guimoule, Shinobi Tribe, Mana Saleesia Theocracy, United Islands of Mirelva, όπου οι rulers τους έχουν brigandine και την Holy Gustava Empire που αντιτίθεται στην κατοχή των brigandines. Η κάθε φατριά έχει τον δικό της ruler, τους δικούς της knights και τα δικά της στρατόπεδα στον χάρτη, όπως και την δική της ξεχωριστή ιστορία.\nΌσον αφορά τα πρακτικά τώρα, το gameplay χωρίζεται σε δύο φάσεις: την φάση της επίθεσης και την φάση της οργάνωσης. Κατά την φάση της οργάνωσης, θα έχετε την δυνατότητα να κάνετε summon κάποια από τα διαθέσιμα τέρατα που προσφέρει η κάθε σας πόλη και να τα αναθέσετε σε συγκεκριμένους knights, θα μπορείτε να στείλετε knights σε αυτόματα quests, καθώς και να μετακινήσετε τις μονάδες σας. Δεν μπορείτε να μετακινείτε τέρατα από μόνα τους, αναγκαστικά τα μετακινείτε μαζί με τους knights. Στην επόμενη φάση, διαλέγετε ποιες πόλεις σας θα επιτεθούν σε ποιες γειτονικές αντίπαλες. Φυσικά μπορείτε να μην επιτεθείτε και καθόλου αν το θέλετε.\nΚατά την διάρκεια της φάσης της επίθεσης, υπάρχει και το ενδεχόμενο κάποια αντίπαλη πόλη να επιτεθεί σε κάποια δική σας, επομένως θα χρειαστεί να αμυνθείτε. Ένας σημαντικός παράγοντας που συνήθως καθορίζει τις εκβάσεις των μαχών είναι τα Combat Points (CP) που αναγράφονται πάνω από κάθε μονάδα και πάνω από κάθε πόλη σας. Τα CP δείχνουν την ισχύ που έχει ο στρατός σας, ωστόσο το συνολικό που αναγράφεται είναι το άθροισμα των τριών μεγαλύτερών σας, καθώς στις μάχες μπορείτε να κάνετε deploy max τρείς knights.\nΌταν οι knights σας έχουν “πεθάνει” στην μάχη, θα επιστρέψουν σε κάποια γειτονική πόλη, όμως δεν θα μπορέσουν να χρησιμοποιηθούν στην επόμενη φάση ούτε για επίθεση ούτε για άμυνα. Το ίδιο συμβαίνει και όταν μετακινείτε τους knights. Αν μετακινήσετε έναν knight σε μια άλλη πόλη, δεν θα μπορείτε να τον χρησιμοποιήσετε στην αμέσως επόμενη φάση της επίθεσης. Επίσης, οι knights που στέλνετε για quests, ούτε αυτοί θα μπορούν να χρησιμοποιηθούν για άμυνα ή για επίθεση στην αμέσως επόμενη φάση. Ωστόσο, στέλνοντας knights για quest, καθώς επιστρέφουν μπορούν να σας φέρουν είτε κάποια items, είτε κάποιον knight.\nΈνας για όλους και εγώ για εμένα\nΌλα τα παραπάνω αφορούν την φάση της οργάνωσης και είναι οι ενέργειες που μπορείτε να κάνετε τότε. Στην φάση της επίθεσης θα χρειαστεί να διαλέξετε με ποιες πόλεις δικές σας θέλετε να επιτεθείτε σε ποιες γειτονικές εχθρικές. Αφού τις επιλέξετε, τότε θα αρχίσει η κανονική μάχη. Πάνω από τις πόλεις, τόσο τις δικές σας όσο και τις εχθρικές, θα αναγράφονται τα συνολικά CP των τριών δυνατότερων ομάδων (knights + τεράτων). Συνήθως αυτός ο αριθμός είναι μια ένδειξη της δύναμης των τεράτων και των knights, ωστόσο δεν είναι ο μόνος παράγοντας που κρίνει την μάχη.\nΜόλις ξεκινήσει η μάχη θα χρειαστεί να διαλέξετε τρείς knights, με τις ομάδες τεράτων που έχετε καθορίσει από την προηγούμενη φάση, και να τους κάνετε deploy. Οι μάχες μπορούν να γίνουν και αυτόματα αν το επιθυμείτε, ωστόσο το AI δεν είναι πάντα τόσο επιτυχημένο όσον αφορά το μέρος σας. Αρκετές φορές, ακόμα και με εμφανώς μεγαλύτερο CP, το AI της αυτόματης μάχης θα σας φέρει σε μειονεκτική θέση και θα σας προτείνει να παραδοθείτε ενώ έχετε την ικανότητα να νικήσετε. Σχεδόν πάντα το αντίπαλο AI είναι καλύτερο και ειδικότερα σε ποιο δύσκολα επίπεδα το AI παίζει πολύ στρατηγικά. Η μόνη συνθήκη για νίκη είναι απλά να εξοντώσετε τους πάντες ή να τους αναγκάσετε να παραδοθούν.\nΓενικά, μπορείτε να ακολουθήσετε διάφορες τακτικές. Μπορείτε να επιτεθείτε σε όλα τα τέρατα μέχρι να αναγκάσετε τους knights να παραδοθούν λόγο έλλειψης δύναμης, να επιτεθείτε στον knight απευθείας, να τον σκοτώσετε και να αποσύρει μαζί του όλα του τα τέρατα, ή να επιτεθείτε στον ruler και να παραδοθούν όλοι οι knights που έχει μαζί του. Αν θέλετε να είστε σίγουροι για την νίκη, καλύτερο θα ήταν να κάνετε όλες τις μάχες χειροκίνητα. Οι μάχες έχουν το στυλ του Fire Emblem, δηλαδή είναι turn based και χειρίζεστε μεμονωμένα το κάθε unit. Δεν υπάρχουν items που μπορείτε να χρησιμοποιήσετε κατά την διάρκεια της μάχης, μόνο skills, magic και move. Υπάρχουν τα κλασικά HP και MP του κάθε unit και επίσης κάθε μονάδα έχει δικό της terrain που προτιμά. Για παράδειγμα ένα Golem σε tile με νερό έχει -20% evasion και accuracy, ενώ στο βουνό έχει +20%.\nΟι μάχες κρατάνε max 12 turns και ούτως ή άλλως δεν θα μπορούσαν να διαρκέσουν παραπάνω, καθώς τα πιο αδύναμα τέρατα μπορούν να κάνουν μια δυο κινήσεις μέχρι να τους τελειώσουν τα MP και να είναι εντελώς άχρηστα, επομένως κάθε κίνησή σας είναι σημαντική. Οι knights δεν πεθαίνουν ποτέ, απλά αποσύρονται από την μάχη και αναρρώνουν, ωστόσο αυτό δεν ισχύει και για τα τέρατα. Κάθε τέρας που θα κάνετε summon, αν πεθάνει στην μάχη εξαφανίζεται για πάντα. Μπορείτε να το κάνετε revive μόνο αν έχετε κάποιο revival stone που να έχετε βρει από κάποιο quest. Από την άλλη, αν καταφέρετε και διατηρήσετε τα τέρατά σας ζωντανά κατά την διάρκεια των μαχών, τότε αυτά θα ανεβαίνουν level και θα μπορείτε να τα κάνετε “class up”, δηλαδή να τα μεταμορφώσετε και να τα κάνετε πιο δυνατά.\nΤο sequel του Brigandine μπορεί να άρχισε κάπου στα 22 χρόνια, ωστόσο ήρθε εμφανώς ανανεωμένο. Το στυλ του Legend of Runersia είναι ιδιαίτερο και θυμίζει κομικς. Οι χαρακτήρες που εμφανίζονται στα cutscenes έχουν πολλά χρώματα, αρκετή λεπτομέρεια και άπειρα μπιχλιμπίδια. Οι διάλογοι γίνονται σε στυλ visual novel και δεν υπάρχει κάποιο έντονο animation στα cutscenes, ωστόσο αυτό δεν δρα αρνητικά. Τα animations των τεράτων και των knights κατά την διάρκεια των μαχών είναι ομαλά και όμορφα στο μάτι, ωστόσο τα μοντέλα δεν είναι και τόσο εντυπωσιακά.\nΤο μεγαλύτερο μειονέκτημα αφορά τον τομέα των animations, όχι στην διάρκεια των μαχών. Αρκετές φορές στα loading screens έχουμε stutters που αλλοιώνουν την εμπειρία, όμως το πιο σημαντικό είναι το γεγονός ότι όταν φτάσατε σε ένα σημείο προς το τέλος του campaign, όπου θα έχετε μπόλικα τέρατα και knights, το παιχνίδι θα κολλάει για λίγα δευτερόλεπτα στην καρτέλα των troops και ειδικότερα στο summon. Αυτό πιθανόν να συμβαίνει διότι απεικονίζονται αρκετά μοντέλα ταυτόχρονα, όμως δημιουργεί εγκεφαλικά το γεγονός ότι κολλάει για 2-3 δευτερόλεπτα όταν πατάτε να κάνετε summon, γιατί εκεί ξεχνάμε αν έχουμε κάνει save. Βέβαια υπάρχει και το autosave, πάλι καλά, όμως ποτέ δεν μπορείς να είσαι σίγουρος.\nΤο Ιαπωνικό voice acting των χαρακτήρων είναι εξαιρετικό και προσθέτει αξία στην συνολική εμπειρία. Οι φωνές των χαρακτήρων κατά την διάρκεια των cutscenes είναι γεμάτες ένταση και οι ηθοποιοί καταφέρνουν με ευκολία να αποδώσουν το αντίστοιχο συναίσθημα. Ακόμα, οι κραυγές τόσο των τεράτων όσο και των ηρώων κατά την διάρκεια της μάχης είναι ποιοτικές. Είτε κοιτάτε την Runersia αφ’ υψηλού, είτε είστε σε κάποια δύσκολη μάχη, το soundtrack που θα σας συνοδεύει θα είναι επικό. Φυσικά, μετά από τις πολλές ώρες που θα ξοδέψετε δημιουργώντας στρατηγικές και πολεμώντας, το soundtrack μπαίνει σε δεύτερη μοίρα και γίνεται επαναλαμβανόμενο.\nΤο Brigandine: Legend of Runersia είναι ένα ιδιαίτερο Strategy, το οποίο διαρκεί μπόλικες ώρες. Ένα απλό campaign μπορεί να κρατήσει από 10 έως και 25 ώρες, ενώ έχετε την επιλογή να παίξετε με έξι διαφορετικές φατριές, καθώς και να παίξετε το challenge mode και τρία επίπεδα δυσκολίας. Το κοινό που απευθύνεται δεν είναι και τόσο ευρύ, μιας και δεν παίζουν πολλοί Strategy σε κονσόλες, ωστόσο όσοι παίζουν θα το ευχαριστηθούν. Εκτός από μερικά stutters, που πιθανώς να επιλύνονται με κάποιο patch, μόνος ανασταλτικός παράγοντας είναι η τιμή του, μιας και ακουμπά τα 50€.\n- Όμορφο voice acting\n- Έξυπνο και ανταγωνιστικό AI\n- Ιδιαίτερο στυλ γραφικών\n- Κάποια stutters\n- Έλλειψη ρύθμισης της ταχύτητας του κέρσορα\n- Το auto-battle AI δεν είναι και τόσο καλό\nΜια πρόταση που απευθύνεται σε συγκεκριμένο κοινό, που ωστόσο προσφέρει μπόλικες ώρες εθιστικού στρατηγικού σχεδιασμού.\n7.42 User Score\nGenre: Strategy, Tactical RPG\nRelease Date: 25/6/20


Λογίστρια Α' τάξης Μαρία-Ελένη Τσιώκα - Λογιστής - Accountings\nΛογίστρια Μαρία-Ελένη Τσιώκα\nΤο Accountings.gr δημιουργήθηκε από έναν άνθρωπο με πολυετή εμπειρία στον χώρο των οικονομικών και στόχο έχει τη παροχή αξιόπιστων και ποιοτικών υπηρεσιών.\nΗ Μαρία Ελένη Τσιώκα είναι λογίστρια Α’ τάξης, απόφοιτος του Εθνικού και Καποδιστριακού Πανεπιστημίου Αθηνών, και εργάζεται πάνω από 15 χρόνια στις απαιτητικές συνθήκες του λογιστικού πεδίου τόσο στον Ιδιωτικό, όσο και στον Δημόσιο Τομέα.\nΟι υπηρεσίες και η εξειδίκευση\nΜέσα από το Accountings.gr προσφέρει ένα ευρύ φάσμα υπηρεσιών (λογιστικές, φοροτεχνικές, υπηρεσίες μισθοδοσίας, κλπ.), το οποίο είναι απόλυτα εναρμονισμένο με τις ανάγκες των πελατών και αποσκοπεί στην ικανοποίηση τους.\nΟι βασικοί άξονες των υπηρεσιών μας\nΗ διαρκής ενημέρωση για τις συνεχώς μεταβαλλόμενες φορολογικές συνθήκες καθώς και η υποστήριξη της επιχειρηματικότητας, πάντοτε σε προσιτές και ανταγωνιστικές τιμές, είναι οι βασικοί άξονες του Accountings.gr\nΗ λογίστρια κ. Τσιώκα με έδρα στα Τρίκαλα και τη Ζαγορά Πηλίου, προσφέρει τις υπηρεσίες της σε ολόκληρη τη Θεσσαλία. Ενδεικτικά, αναλαμβάνει λογιστικές υποθέσεις στα Τρίκαλα, τη Καρδίτσα, τη Κατερίνη, αλλά και στον Βόλο καθώς και σε όλα τα χωριά στο Πήλιο.


Καλά νέα: Αρχίζουν οι κλινικές δοκιμές εμβολίων σε ανθρώπους σε Βρετανία και Γερμανία | Protagon.gr\nΕτοιμα για χορήγηση σε ανθρώπους τα εμβόλια του Πανεπιστημίου της Οξφόρδης | Sean Elias/Handout via REUTERS\nΤην Πέμπτη ξεκινούν οι δοκιμές σε ανθρώπους πιθανού εμβολίου που ανέπτυξε το Πανεπιστήμιο της Οξφόρδης, ανακοίνωσε ο υπουργός Υγείας της Βρετανίας. Στη Γερμανία, το Ινστιτούτο Εμβολίων έδωσε έγκριση για την πρώτη φάση κλινικών δοκιμών σε 200 υγιή άτομα\nProtagon Team 22 Απριλίου 2020, 14:00\nΕτοιμα για χορήγηση σε ανθρώπους τα εμβόλια του Πανεπιστημίου της Οξφόρδης\n|Sean Elias/Handout via REUTERS\nΒρετανία και Γερμανία ξεκινούν άμεσα τις δοκιμές εμβολίου για τον κορονοϊό σε ανθρώπους. Τα δύο εμβόλια έχουν τελείως διαφορετικό τρόπο δράσης.\nΣύμφωνα με όσα ανέφερε ο υπουργός Υγείας της Βρετανίας Ματ Χάνκοκ στην καθημερινή ενημέρωση της κυβέρνησης για την εξέλιξη της πανδημίας του κορονοϊού την Τρίτη, «την Πέμπτη ξεκινούν οι δοκιμές σε ανθρώπους πιθανού εμβολίου που ανέπτυξε το Πανεπιστήμιο της Οξφόρδης».\nΤο εμβόλιο παρασκευάζουν το Ινστιτούτο Jenner και η Ομάδα Εμβολίων Οξφόρδης του Πανεπιστημίου της Οξφόρδης και η βρετανική κυβέρνηση έχει επιχορηγήσει με 20 εκατομμύρια λίρες την επιτάχυνση των δοκιμών σε ανθρώπους.\nΟπως αναφέρει στην ιστοσελίδα του το Πανεπιστήμιο, οι πρώτες κλινικές δοκιμές θα γίνουν σε 510 υγιείς εθελοντές από 18 ως 55 ετών. «Η δράση του εμβολίου επικεντρώνεται στο να στρέψουμε το πιο δυνατό “όπλο” του, τις ακίδες που βρίσκονται στην επιφάνειά του, κατά του ίδιου του ιού. Ο οργανισμός θα δημιουργεί αντισώματα που θα προσκολλώνται στις ακίδες και δεν θα μπορούν πλέον να βλάψουν τα υγιή κύτταρα . Ετσι, αυτά θα πολλαπλασιάζονται και θα σκοτώνουν τον κορονοϊό», εξηγεί ο καθηγητής Σολ Φάουστ, διευθυντής του Κλινικού Ερευνητικού Κέντρου του Σαουθάμπτον NIHR, στο Πανεπιστημιακό Νοσοκομείο του Σαουθάμπτον.\nΤο πειραματικό εμβόλιο ονομάζεται ChAdOx1 nCov-19 και κατασκευάζεται από μια αποδυναμωμένη μορφή ιού του κοινού κρυολογήματος από χιμπατζήδες, ο οποίος έχει μεταλλαχθεί γενετικά, έτσι ώστε να μην μπορεί να πολλαπλασιαστεί σε ανθρώπους. Επιπλέον, έχει συνδυαστεί γενετικά με τα γονίδια που δημιουργούν τις γλυκοπρωτεΐνες με ακίδες που προκαλούν τη σύντηξη.\nΤην ίδια στιγμή, το γερμανικό Ομοσπονδιακό Ινστιτούτο Εμβολίων ανακοίνωσε την έγκριση έναρξης κλινικών δοκιμών σε ανθρώπους για έτερο εμβόλιο στη Γερμανία.\nΤο Ινστιτούτο διευκρινίζει ότι πρόκειται για το τέταρτο υποψήφιο εμβόλιο παγκοσμίως για το οποίο δίνεται έγκριση για έναρξη κλινικών δοκιμών, έχει παρασκευασθεί από την εταιρεία βιοτεχνολογίας Biontech και πρόκειται για εμβόλιο RNA.\nΑυτό σημαίνει ότι το εμβόλιο θα παρεμβαίνει στο γενετικό υλικό του κορονοϊού, το οποίο όμως έχει την ιδιότητα να μεταλλάσσεται και να προσαρμόζεται στα αντισώματα που δημιουργεί το ανθρώπινο ανοσοποιητικό σύστημα.\nΤο Ινστιτούτο έδωσε έγκριση για την πρώτη φάση κλινικών δοκιμών σε 200 υγιή άτομα ηλικίας από 18 έως 55 ετών.\nΕπίσης, ανακοίνωσε ότι η δεύτερη φάση των κλινικών δοκιμών του εμβολίου θα αφορά άτομα με μεγαλύτερο κίνδυνο μόλυνσης και προσβολής από τον κορονοϊό.\nΣτη δημοσιότητα το πολυνομοσχέδιο του υπ. Παιδείας – Οι αλλαγές που φέρνει


Bourbon: Ο άγνωστος θρύλος - Πάντειο Day | Oneman\nΚΕΙΜΕΝΑ Πάντειο Day\nBourbon: Ο άγνωστος θρύλος\nΠοιο είναι, τελικά, αυτό το ποτό που λίγο-πολύ, όλοι έχουμε πιει, αλλά, μάλλον, δεν το ξέρουμε;\nΧρήστος Τσιριγώτης , Πριν από 27 μήνες\nΗ 24MEDIA δίνει για μια μέρα το τιμόνι στο AD&PR Lab του Παντείου Πανεπιστημίου Κοινωνικών και Πολιτικών Επιστημών. Το κείμενο που θα διαβάσεις παρακάτω αποτελεί μέρος μίας ενέργειας κατά την οποία 40 φοιτητές του AD&PR Lab πρότειναν, έγραψαν και δημοσιεύουν το δικό τους κείμενο στα sites του Ομίλου (Huffington Post Greece, News247, Oneman, Ladylike, Sport24 & Contra). Κάθε φοιτητής του AD&PR Lab στο πλαίσιο του μαθήματος "Δημόσιες Σχέσεις: The art of storytelling" πρότεινε κάποια θέματα και έγραψε ένα από αυτά εν είδη εργασίας εξαμήνου. Μπορείς να διαβάσεις όλα τα κείμενα των φοιτητών στο microsite που δημιουργήσαμε για την ενέργεια.\nΤο bourbon αποτελεί, ίσως, την πιο γνωστή αμερικάνικη έκδοση του whisky, μεταξύ άλλων, όπως το rye, το corn και το malt whisky. Αν έχεις δει διαφήμιση του πασίγνωστου brand Jack Daniels, τότε η λέξη 'bourbon' σου φαίνεται γνωστή. Ή μήπως όχι; Ίσως, οπτικά η λέξη να έχει περάσει στο υποσυνείδητο σου μέσα από το διαφημιστικό μήνυμα που λέει: “It’s not bourbon. It’s not scotch. It’s Jack”. Και η αλήθεια είναι ότι ούτε το Jack Daniels είναι 'καθαρό' bourbon, αν και παράγεται στο Tennessee, των ΗΠΑ. Το bourbon χωρίζεται συνήθως σε δύο κατηγορίες: το Kentucky bourbon και το Tennessee bourbon, ανάλογα με το που παράγεται.\nΤι κάνει ένα whisky, bourbon;\nΥπάρχουν ορισμένοι 'κανόνες', ώστε ένα whisky να κατακτήσει τον τίτλο του bourbon, και αυτοί αφορούν τις διαφορετικές διαδικασίες παραγωγής του σε σχέση με τα σκωτσέζικα whisky. Το κύριο χαρακτηριστικό ενός bourbon είναι ο τόπος παραγωγής του να βρίσκεται στις ΗΠΑ (τα περισσότερα bourbon παράγονται στο Kentucky). Το μείγμα των σιτηρών, από το οποίο θα έχει προέλθει η απόσταξή του (μέχρι τους 160 αλκοολικούς βαθμούς), θα πρέπει να αποτελείται κατά κύριο λόγο από καλαμπόκι. Η διαδικασία παλαίωσής του πραγματοποιείται σε καινούργια, δρύινα, απανθρακωμένα βαρέλια, στους 125 βαθμούς. Τέλος, πρέπει να παλαιώνεται για δύο χρόνια, και να εμφιαλώνεται στους 80, τουλάχιστον, αλκοολικούς βαθμούς.\nΠώς, όμως, αποτυπώνονται όλες αυτές οι προεργασίες για την παραγωγή ενός bourbon στην αντίληψη του καταναλωτή;\nΡωτήσαμε τον Έκτορα Μαρκίδη, bartender στο 'Pop Up Cocktail Bar', τι είναι αυτό που, ουσιαστικά, κάνει διαφορετική την γεύση ενός bourbon από ένα απλό whisky, και αν το ελληνικό κοινό είναι ανοιχτό στο να δοκιμάζει καινούργια ποτά και cocktails.\n"Νομίζω ότι η μεγαλύτερη διαφορά μεταξύ ενός bourbon και ενός σκωτσέζικου ή ιρλανδέζικου whisky βρίσκεται στο γεγονός ότι το bourbon έχει πιο γλυκιά γεύση. Πιστεύω πώς το ελληνικό κοινό τείνει να δοκιμάζει καινούργια ποτά που παλαιότερα δεν θα δοκίμαζε, κάτι που οφείλεται στον αυξανόμενο αριθμό των cocktail bars στην Ελλάδα. Μέσα σε αυτά είναι και το bourbon, εξαιτίας της ήπιας και γλυκιάς γεύσης, που αφήνει σε όποιον το δοκιμάσει".\nΠοιο brand να διαλέξω;\nΑρκετά, όμως, με τις εγκυκλοπαιδικές γνώσεις. Τώρα που έμαθες τα κριτήρια της παραγωγικής διαδικασίας του bourbon, είναι καιρός να βρεις το brand που σου ταιριάζει καλύτερα. Παρακάτω ακολουθεί μια γκάμα μερικών από τα πιο διάσημα brands, που δεν θα δυσκολευτείς να τα βρεις στην ελληνική αγορά, είτε αυτό είναι σε μια κάβα, είτε κατά την έξοδό σου σε ένα μπαρ. Επίσης, περιλαμβάνονται διάφορες προτάσεις από το site του κάθε brand ξεχωριστά για να φτιάξεις το δικό σου cocktail εύκολα και γρήγορα σπίτι σου.\nΑπλό, το βρίσκεις πολύ εύκολα και σε πολύ προσιτή τιμή.\nΠρόταση: Beam Tonic\n¼ του ποτηριού Jim Beam Bourbon\n¾ του ποτηριού τόνικ\n1 φέτα λεμονιού\nΦρουτώδες, πικάντικο, με συνδυασμό αρώματος από βανίλια, καραμέλα και κακάο. Τι άλλο να ζητήσει κανείς;\nΠρόταση: Four Roses Old Fashioned\n50ml Four Roses\n1 κύβος ζάχαρη\n2 σταγόνες bitters\nΦλούδα λεμονιού/πορτοκαλιού για το γαρνίρισμα\nΠρόταση: Maker’s Mark & ginger\n½ Maker’s Mark\n1 φέτα λεμονιού/πορτοκαλιού\nΠλούσια, και απαλή γεύση συνδυασμένη με αρώματα λεμονιού, κανέλας, κακάο και καραμέλας.\nΕλαφρώς πικάντικο και με αρώματα γλυκιάς βελανιδιάς και σφενταμιού, με γλυκό τελείωμα με γεύση toffee.\nΠρόταση: Bourbon Lemonade\nΈνα από τα πιο εκλεπτυσμένα brands, σου αφήνει μια γεύση που συνδυάζει έντονα τα στοιχεία από βελανιδιά, καραμέλα και διάφορα φρούτα, συνοδευόμενη από το άρωμα ψητών καρυδιών, βελανιδιάς και σφένδαμου.\nHeaven Hill Elijah Craig\nΑπό τα πιο ακριβά και περιορισμένα bourbon brands, το Heaven Hill Elijah Craig, είναι αναμφισβήτητα ένα bourbon που θα δυσκολευτείς να το βρεις, και θα το φυλάξεις για πιο ξεχωριστές περιστάσεις.\nΤι να πιω έξω;\nΜαθημένος, πλέον, στο τι είναι αυτό που καθορίζει ένα bourbon, και ποια brands είναι διαθέσιμα στην αγορά, είσαι έτοιμος να πας στο στέκι σου και να ζητήσεις ένα από τα πολλά cocktail με bourbon, που κυκλοφορούν στην νυχτερινή ζωή της χώρας.\nΌντας ο διαχρονικός βασιλιάς των bourbon cocktail, το Old Fashioned, είναι το cocktail που θα στο φτιάξουν παντού, και δεν θα βαρεθείς να το πίνεις!\nΗ 'bourbon edition' του κλασσικού mojito, καθώς περιέχει bourbon, φύλλα φρέσκου δυόσμου, νερό και ζάχαρη!\nΈνα δυνατό bourbon cocktail, που σίγουρα θα σε 'ταρακουνήσει', συνδυάζοντας το bourbon με μικρή δόση αψέντι, bitters, και ζάχαρη. Τόνισέ το ότι το θες με bourbon, καθώς το Sazerac γίνεται πολύ καλό και με rye whisky.\nManhattan με bourbon σε χαμηλό ποτήρι\nΚαι όμως, το all time classic Manhattan μπορεί να συνδυαστεί με bourbon, και όχι μόνο με καναδέζικο whisky. Με την προσθήκη του γλυκού βερμούτ και των σταγόνων Angostura bitters, το αποτέλεσμα είναι πολλά υποσχόμενο! Άλλωστε, δεν είναι τυχαίο ότι αποτελεί ένα από τα πιο γνωστά και διαχρονικά cocktail στο κόσμο, σωστά;\nΤι θα μας πρότεινε, όμως, ο Έκτορας να δοκιμάσουμε, και με ποιο cocktail θα μας παρέτρεπε να προσφέρουμε σε μια γυναίκα στην προσπάθεια μας να την προσεγγίσουμε;\n"Ως bartender θα συνιστούσα στον πελάτη να πιει ένα cocktail με bourbon, συνδυάζοντάς το είτε με σιρόπι βανίλιας, είτε με σιρόπι κανέλας και κάποιο μπαχαρικό. Δηλαδή συστατικά που ταιριάζουν με ένα bourbon. Πιο ειδικά, τα cocktails με bourbon που θα πρότεινα είναι δύο, που σερβίρουμε και στο Pop Up. Ένα απ’ αυτά είναι το Old Jake (Bourbon, batida de coco μέλι, ανανάς, Tabasco), που είναι πιο ιδιαίτερο γευστικά, καθώς συνδυάζει γλυκά χαρακτηριστικά με πικάντικα στοιχεία.\nΤο άλλο είναι το Bourbon Street (Bourbon, passion fruit, λεμόνι, ζάχαρη, κανέλα) που συνδυάζει την ξινή με την γλυκιά γεύση και έχει ισορροπημένο αποτέλεσμα, και είναι και αυτό που προτείνω σε κάποιον να προσφέρει σε μια γυναίκα, καθώς θα αποτελεί κάτι καινοτόμο στην προσέγγιση που θα αφήνει γλυκιά γεύση! Αλλά μην ξεχνάμε ότι και ο τρόπος που θα προσεγγίσεις μια γυναίκα παίζει πολύ μεγάλο ρόλο".\nΤώρα, λοιπόν, που μπορείς με σιγουριά να αντιληφθείς ένα bourbon, μη διστάσεις. Βγες έξω και δοκίμασε ό,τι υπάρχει! Και αν τύχει και περάσεις από το Pop Up, σου προτείνω ανεπιφύλακτα το Old Fashioned. Μπορεί να αποτελεί το πιο κλασσικό cocktail με bourbon, αλλά άκουσέ με, και δεν θα χάσεις!\nΕυχαριστούμε θερμά τον Έκτορα Μαρκίδη που μας βοήθησε με τις συμβουλές του, και το Pop Up που μας φιλοξένησε στον χώρο του, το επονομαζόμενο και Piso Bar, όπου λαμβάνουν μέρος διάφορα gigs με γνωστούς djs της ελληνικής ηλεκτρονικής σκηνής!\nΤο Forbes αποκάλυψε πως ο Γιάννης Αντετοκούνμπο θα κοσμεί το εξώφυλλο του 2K19, με την εικόνα του "Greek Freak" να διαρρέει στο διαδίκτυο τις τελευταίες ώρες.\nΗ ντροπιαστική αλήθεια πίσω από δύο photos\nΗ Σενεγάλη προηγήθηκε δυο φορές στο ματς με την Ιαπωνία αλλά με τον Ινούι σε μεγάλη βραδιά και τον Χόντα να μπαίνει και να σκοράρει το παιχνίδι ανάμεσα στις δυο ομάδες έληξε ισόπαλο 2-2. (VIDEOS)\nΠώς θα απολαύσεις στο έπακρο το Μουντιάλ\nΗ Αργεντινή τους απογοήτευσε, το NIVEA MEN τους απογείωσε\nΤο απαραίτητο κειμενικό VAR για τα ματς της χθεσινής ημέρας.\nΤο σατανικό σενάριο πίσω απ' την πρώτη ανατροπή\nΤα cookies της Αργεντινής θέλουν επειγόντως διαγραφή\nΜάθε τα πάντα\nΦάγαμε στο εστιατόριο του ‘Saved By Τhe Bell’ και το ρολόι έγραφε 1990\n"What's up, preppies?". Φώναξε σύσσωμο ένα εστιατόριο στο Λος Άντζελες.\nΤι θα δεις τον Ιούλιο στη Nova\nΛούφα και κλασικές ταινίες ξεκαλοκαιριάζουν στο ανανεωμένο τηλεοπτικό πρόγραμμα της Nova.\n12 τρέιλερ που πρέπει να δεις σήμερα\nΤο καστ του 'GoT' έκανε γάμο, δεν πέθανε κανείς\nΟ Kit Harington και η Rose Leslie παντρεύτηκαν χθες στη Σκωτία, κοντά στο Wardhill Castle που ανήκει εδώ και αιώνες στην οικογένεια της ηθοποιού. Κανένας Lannister δεν έστειλε τα αιματηρά regards του. (Credit: Associated Press)\nΠρόστιμο στη Δανία για τη συμπεριφορά των φιλάθλων της\nΘρύλος: Ο Λούις Χάμιλτον έσπασε το ρεκόρ του Μίκαελ Σουμάχερ\n"Χρυσός" ο Πικέ, αλλά η Σακίρα έχει και άλλη αγάπη!\nΗ ντροπιαστική αλήθεια που κρύβεται πίσω από δύο φωτογραφίες της ίδιας γυναίκας\nΤα τρία "R" του Κεϊρόζ είναι η απάντηση στον Ρονάλντο!


Στα "σύνορα" του Δήμου Πειραιά με τον Δήμο Νίκαιας-Ρέντη, βρίσκεται ένας λοφίσκος, μια μικρή καταπράσινη όαση 18 στρεμμάτων, που περικλείεται από τις οδούς Άλσους, Ηροδότου, Ικτίνου και Βαλτετσίου. Ειναι το λεγόμενο Άλσος του Βώκου, που πήρε το όνομα του από τον Δημήτριο Βώκο (πατέρα του γνωστού μας από την ιστορία Ναυάρχου Ανδρέα Μιαούλη), ο οποίος ήταν γαιοκτήμονας και είχε αγοράσει την ευρύτερη περιοχή από Οθωμανούς.\nΚάνοντας την καθημερινή μου πρωινή πεζοπορία έφτασα στη περιοχή και είπα να μπω μέσα στο Άλσος για να συνεχίσω εκεί. Συνάντησα όμως μια απογοητευτική εικόνα που δεν τιμάει καθόλου τον Δήμο Νίκαιας-Ρέντη στον οποίο ανήκει. Συνολικά φαίνεται μια εικόνα εγκατάλειψης του χώρου στη τύχη του. Βρωμιά και ακαθαρσίες ζώων, σπασμένες κούνιες και παγκάκια, κλαδιά και σακούλες παρατημένες ποιος ξέρει πόσο καιρό. Φαίνεται πως η τελευταία φορά που κάποιος ασχολήθηκε με αυτά τα θέματα, ήταν πριν ενάμιση χρόνο, όταν τα προσκοπάκια καθάρισαν και επιμελήθηκαν τον χώρο. Πιστεύω πως το συγκεκριμένο αλσάκι το κατατρέχει η μοίρα των δημοτικών "συνόρων". Το έχουμε δει και σε δρόμους "σύνορα" που είναι παρατημένοι βρόμικοι και ασυντήρητοι. Ειναι κρίμα όμως για τους κατοίκους της περιοχής να μην μπορούν να το απολαμβάνουν με αξιοπρεπείς συνθήκες.


Riviera Original Schweden Bitter 1000ml. Wefit\n€50,05 €42,10 €42,10\nRiviera Original Schweden Bitter 1000ml\nID Προϊόντος: 30003\nΚωδικός προϊόντος: 9002757008033\nΚερδίζετε 42 πόντους!\nOriginal Schweden Bitter - Ελιξήριο μίγμα 16 βοτάνων. Προστατεύει, τονώνει, ενεργοποιεί τον οργανισμό.\nΤo Schweden Bitter\nΟ Παράκελσος (1493 – 1541 μ.Χ.), ο μεγάλος αλχημιστής της Αναγέννησης και πατέρας της σύγχρονης ιατρικής, το 1538 διατύπωσε τη συνταγή «ελιξήριο μακροζωίας». Το αποκάλεσε «καθολική θεραπεία» και υποσχόταν πως όποιος το λάμβανε «θα εναρμόνιζε τις σημαντικότερες λειτουργίες των εσωτερικών του οργάνων και θα ωφελούσε ολόκληρο το σώμα του» προκειμένου να επιτύχει την «επιμήκυνση της διάρκειας της ζωής του».\nΔυστυχώς, η αρχική συνταγή χάθηκε ή κλάπηκε και δεν ανακαλύφθηκε παρά 250 χρόνια αργότερα, σε ένα αδημοσίευτο χειρόγραφό του. Οι σουηδοί ιατροί Dr. Urban Hjδrne και Dr. Claus Samst, των οποίων πολλά στοιχεία της ζωής τους δυστυχώς δεν είναι γνωστά, εργάστηκαν πάνω σ’ αυτή τη συνταγή. Ήταν και οι δυο κάτοχοι αυτού του μυστικού μακροβιότητας. Ο πρώτος πέθανε στα 83 του, τρεις φορές παντρεμένος με 26 παιδιά και ο δεύτερος πέθανε σε ηλικία 104 ετών μετά από ένα ατύχημα με το άλογό του. Σε χειρόγραφο του Dr. Samst, εξηγείται σε 46 σημεία, πως το Schweden Βitter τονώνει, αναζωογονεί, προστατεύει και θεραπεύει κάθε ασθένεια.\nΕσωτερική λήψη: Προληπτικά, σύμφωνα με το 'παλαιό χειρόγραφο', παίρνουμε κάθε πρωί και βράδυ, 1 κουταλάκι του τσαγιού αραιωμένο με νερό.\nΓια αδιαθεσία οποιουδήποτε είδους, μπορούμε να πάρουμε 3 κουταλιές της σούπας αραιωμένες με νερό.\nΓια σοβαρές παθήσεις, παίρνουμε 2 έως 3 κουταλιές της σούπας ως εξής: 1 κουταλιά της σούπας αραιωμένη σε μισό φλιτζάνι τσάι βοτάνων, το μισό από αυτό λαμβάνεται μισή ώρα πριν και το άλλο μισό μισή ώρα μετά από κάθε γεύμα.\nΕπιθέματα (κομπρέσες): Ανάλογα με την περιοχή, ένα κομμάτι βαμβάκι ή μια γάζα εμποτίζεται με Schweden Bitter και εφαρμόζεται στην πάσχουσα περιοχή, η οποία έχει προηγουμένως καλυφθεί καλά με ζωϊκό λίπος ή αλοιφή καλέντουλας.\nΈνα κάπως μεγαλύτερο κομμάτι πλαστικής μεμβράνης τοποθετείται από πάνω, για να μη λερωθούν τα ρούχα.\nΚατόπιν τυλίγουμε με ένα κομμάτι ύφασμα ή χρησιμοποιούμε ένα επίδεσμο.\nΗ κομπρέσα μπορεί να μείνει στην περιοχή, αναλόγως της ασθενείας, 2 έως 4 ώρες.\nΑν είναι ανεκτή, η κομπρέσα μπορεί να παραμείνει όλη τη νύχτα.\nΌταν αφαιρεθεί, πουδράρουμε το δέρμα με ταλκ.\nΑν, παρ' όλα αυτά, άτομα με ευαίσθητο δέρμα, παρουσιάσουν ερεθισμό, οι κομπρέσες πρέπει να χρησιμοποιηθούν για μικρότερο χρονικό διάστημα ή να παραληφθούν για λίγο.\nΆτομα αλλεργικά στο πλαστικό να μή το χρησιμοποιήσουν.\nΠοτέ μη ξεχνάτε να ενυδατώνετε το δέρμα προηγουμένως.\nΑν έχει ήδη παρουσιαστεί φαγούρα, χρησιμοποιείστε αλοιφή καλέντουλας.\nMetapharm Synocell 60 Ταμπλέτες\nRiviera Original Schweden Bitter 250ml\nSolgar Aloe Vera 100 Φυτικές Κάψουλες\nNow Foods Licorice Root 450 mg - 100 Κάψουλες\nRiviera Original Schweden Bitter 15 Χ 50ml\nΌλα Βιο Μπιφτέκια Σόγιας Βίο 200gr\nΣε χώρες όπως η Κίνα και η Ιαπωνία, η σόγια είναι πολύ διαδεδομένη και θεωρείται τροφή τόσο για το σώμα όσο και για το πνεύμα. Συχνά ονομάζεται «κρέας χωρίς κόκαλα» ή «κρέας από το χωράφι».\nProtexin Bio-Kult Candea 60 Κάψουλες,\nΠροβιοτική πολυδύναμη φόρμουλα κατά της υπερανάπτυξης του μύκητα “Candida”.


To Twitch δίνει ως 2.000 δολάρια σε κοπέλες που θέλουν να ξεκινήσουν να κάνουν streaming | It's Possible\nαρχικηΤΕΧΝΟΛΟΓΙΑTo Twitch δίνει ως 2.000 δολάρια σε κοπέλες που θέλουν να ξεκινήσουν να κάνουν streaming\nTo Twitch δίνει ως 2.000 δολάρια σε κοπέλες που θέλουν να ξεκινήσουν να κάνουν streaming\nΟ Μήνας Ιστορίας Γυναικών ξεκινάει τον Μάρτιο και το Twitch συνεργάζεται με την 1.000 DreamsFund για να προωθήσει τις γυναίκες streamer.\nΑπό την 1η Μαρτίου έως την 1η Απριλίου, το Twitch έχει προγραμματίσει ένα φιλανθρωπικό stream. Αυτό θα στοχεύει στην άντληση χρημάτων για το 1.000 Dreams Fund. Το φιλανθρωπικό ίδρυμα έχει ως στόχο να χρηματοδοτήσει 1.000 γυναίκες και το γεγονός αυτό θέλει να δώσει ώθηση στις κοπέλες που θέλουν να κάνουν stream, αλλά για διάφορους λόγους διστάζουν.\nΌπως αναφέρει το Gamebyte, οι επιχορηγήσεις θα κυμαίνονται από $500 – $2000 κάθε εξάμηνο. Εάν είστε streamer στο Λύκειο ή στο κολέγιο, μπορείτε επίσης να υποβάλετε αίτηση για αυτή την επιχορήγηση και να πάρετε κάποιες δωρεάν αναβαθμίσεις από το Twitch. Η επιχορήγηση λέγεται ότι βοηθά στην κάλυψη του κόστους των ταξιδιών καθώς και τα hardware upgrades.\nΗ επιχορήγηση είναι ανοικτή σε όλες τις γυναίκες streamer, αλλά προτιμώνται όσες είναι μικρότερες ηλικιακά.\nΗ εν λόγω κίνηση φαίνεται ότι θέλει να προωθήσει όλες εκείνες τις κοπέλες που πραγματικά απολαμβάνουν το streaming, και δεν θέλουν απλά να βγάλουν λεφτά, εκδίδοντας τον εσωτερικό τους κόσμο. Το αν θα υπάρξει κάποιος διαχωρισμός πάντως ανάμεσα σε αυτές τις δύο κατηγορίες, είναι ακόμα άγνωστο.\nΗ networking τεχνική που θα σε βοηθήσει να αλλάξεις την καριέρα σου ευκολότερα


«Ο προπονητής πρέπει να δείχνει ότι αυτός κάνει κουμάντο» (audio)\nΣτο Metropolis 95.5 και την εκπομπή «Στη Σέντρα» φιλοξενήθηκε ο προπονητής Σάββας Παντελίδης.\nΓια το θέμα της πειθαρχίας σε μια ομάδα: «Είναι λίγο πολύπλοκο το ζήτημα. Πρέπει από την αρχή να φανεί ποιος κάνει κουμάντο. Το ζήτημα, όμως, είναι ότι πολλά εξαρτώνται και από το μετά. Αν βγει σε καλό, όλη η χρονιά θα είναι δομημένη σωστά. Αν κάτι δεν πάει καλά, κάποιος θα φάει το ανάθεμα. Υπάρχουν 2-3 άξονες σε αυτό το κομμάτι. Δεν είναι κακό να υπάρχουν εντάσεις. Μιλάμε για έναν ζωντανό οργανισμό όπως είναι η ομάδα με προβλήματα που εμφανίζονται κατά καιρούς και πρέπει να αντιμετωπιστούν. Όταν φτάνουμε στα άκρα πρέπει ο προπονητής να δείχνει ότι είναι αυτός που κάνει κουμάντο. Από εκεί και πέρα, σε μια ομάδα με 26-27 παίκτες, οι παίκτες είναι αυτοί που πρέπει να κάνουν περισσότερα πράγματα και να πλησιάσουν τον προπονητή, παρά ο ίδιος ο προπονητής. Όπως και να έχει καλό είναι να μην φτάνουν σε μεγάλη ένταση τα πράγματα.\nΓια το πώς πρέπει να χειρίζονται τέτοια ζητήματα οι προπονητές: «Το σημαντικό είναι να μπαίνουν κανόνες που δεν πρέπει να ξεπεραστούν. Αν τώρα βρεθεί κάποιος που θέλει να δείξει πως είναι υπεράνω πρέπει να είσαι διπλωματικός και έξυπνος για να μην χάσεις τους παίκτες».\nΓια το νέο πρωτάθλημα: «Δεν περιμένω κάτι περισσότερο από πέρσι. Ίσως και λιγότερα πράγματα. Με όλα αυτά που γίνονται έχει πέσει η διάθεση όλων. Θα υπάρξουν σίγουρα και μειώσεις στο μπάτζετ. Δύσκολα να γίνουν οικονομικές υπερβάσεις. Εκτός από τις 4-5 ομάδες της κορυφής μαζί με την ΑΕΚ από εκεί και κάτω θα είναι δύσκολα τα πράγματα. Δεν βλέπω μεγάλο ενδιαφέρον, μιας και το πρόβλημα που περνά η χώρα μας άφησε το ποδόσφαιρο σε δεύτερη μοίρα».\nΑκούστε αναλυτικά όσα είπε ο Σάββας Παντελίδης στην εκπομπή «Στη Σέντρα»:


ΙΝΚΑΣ Εργασία των μαθητών του Β1 Υπεύθυνη Καθηγήτρια - ppt κατέβασμα\nΔημοσίευσεPiotr Sarkis Τροποποιήθηκε πριν 3 χρόνια\nΠαρουσίαση με θέμα: "ΙΝΚΑΣ Εργασία των μαθητών του Β1 Υπεύθυνη Καθηγήτρια"— Μεταγράφημα παρουσίασης:\n1 ΙΝΚΑΣ Εργασία των μαθητών του Β1 Υπεύθυνη Καθηγήτρια\nΕργασία των μαθητών του Β Υπεύθυνη Καθηγήτρια Γραμματικάκη Φώτη - Γραμματικάκη Αγγελου Αθανασόπουλου Σαράντου - Καλκάνη Κυριάκου Μαρία Δεμοιράκου\n2 Ίνκας ( μια πρώτη γνωριμία με την φυλή )\nΟι Ίνκας ήταν ένας πολιτισμός και μια αυτοκρατορία της Νότιας Αμερικής, η οποία έπεσε με την κατάκτηση του Νέου Κόσμου από τους Ισπανούς. Πρωτεύουσα ήταν το Κούσκο στο σημερινό Περού. Σε μια έκταση από το Εκουαδόρ μέχρι τη Χιλή και Αργεντινή ζούσανε πάνω από 200 έθνη. Τα σημαντικότερα ευρήματα βρίσκονται στους αρχαιολογικούς τόπους Κούσκο, Μάτσου Πίτσου, καθώς και στη λίμνη Τιτικάκα. Η ονομασία Ίνκα προέρχεται από το έθνος Ίνκας και ερμηνευόταν ότι είναι από την ονομασία του θεού Ήλιου (Ίντι). Αργότερα, το ίδιο όνομα το έδωσαν και στους λαούς που υποτάχτηκαν στους Ίνκα. Η αυτοκρατορία των Ίνκα αρχίζει περίπου από το 1200 π.Χ. και φτάνει μέχρι τον 15ο αιώνα, όταν καταλύεται από τον Ισπανό Φρανσίσκο Πιζάρο.\n3 Ιστορία Σύμφωνα με τη μυθολογία των Ίνκας, ο βασιλιάς των Ίνκα Μάνκο Καπάκ ίδρυσε την αυτοκρατορία και είχε τον τίτλο του Αγυάρ. Το ίδιο όνομα είχε και ο τελευταίος βασιλιάς των Ίνκας Μάνκο Καπάκ ο Β΄ ( ). Το πρόσωπο του βασιλιά το θεωρούσαν ιερό, αφού με την ονομασία Ίνκας βασικά ονόμαζαν τον θρησκευτικό τους αρχηγό. Ο Ίνκα εθεωρείτο γιος του Ήλιου και ήταν υποχρεωμένος να παντρευτεί τη μεγαλύτερη αδελφή του για να εξασφαλίσει την καθαρότητα του βασιλικού γένους. Κάτι τέτοιο και ήταν επιτρεπτό αλλά και επιβαλλόταν από τη θρησκεία τους, που ήταν η λατρεία του Ήλιου.\n4 Μάνκο Καπάκ Ο Μάνκο Καπάκ (Κέτσουα: Manqo Qhapaq "θαυμάσιο εύρημα", Manku Qhapaq) στη μυθολογία των Ίνκας, ήταν ο πρώτος βασιλιάς του Κούσκο. Για την προέλευσή του, υπάρχουν διάφοροι μύθοι. Η μυθολογία Ο Μάνκο Καπάκ υπήρξε ως ιστορικό πρόσωπο και επειδή υπήρξε πολύ σημαντική προσωπικότητα για το λαό του θεοποιήθηκε και γύρω από το πρόσωπο του αναπτύχθηκε μια ολόκληρη θρησκεία. Οι μύθοι που γράφτηκαν για τη καταγωγή του διασώθηκαν από ορισμένους Ισπανούς μοναχούς.\n5 Ο μύθος σχετικά με το θεό Ίντι Ο μύθος σχετικά με το θεό Βιρακότσα\nΣύμφωνα με αυτό το μύθο, ο Μάνκο Καπάκ ήταν γιος του θεού ήλιου Ίντι και της Μάμα Κίγια, και αδερφός του Πατσακάμακ, ενώ λατρευόταν σαν θεός του ήλιου και της φωτιάς. Ο Μάνκο Καπάκ και τα αδέρφια του στάλθηκαν στη γη με ένα χρυσό ραβδί, που ονομαζόταν tapac-yauri. Το ραβδί βυθίστηκε στην περιοχή του Κούσκο, μέχρι την οποία ταξίδεψαν μέσω υπόγειων σπηλαίων κι έχτισαν ναό προς τιμήν του θεού ήλιου και πατέρα τους. Κατά τη διάρκεια του ταξιδιού, κάποιο ή κάποια από τα αδέρφια του Μάνκο Καπάκ μεταμορφώθηκε σε χουάκα. Ο μύθος σχετικά με το θεό Βιρακότσα Σε αυτό το μύθο, ο Μάνκο Καπάκ είναι γιος του Βιρακότσα. Μαζί με τα αδέρφια του ζούσε στο Πακάρι Τάμπου, κοντά στο Κούσκο. Ενώθηκαν μαζί με άλλες φυλές, με τις οποίες ήρθαν σε επαφή στα ταξίδια τους, με σκοπό να κατακτήσουν τις φυλές της Κοιλάδας του Κούσκο. Και σε αυτή την ιστορία υπάρχει ο μύθος του χρυσού ραβδιού. Επίσης, σύμφωνα με κάποιες εκδοχές του μύθου, ο νεαρός Μάνκο Καπάκ πρόδωσε από ζήλεια τους μεγαλύτερους αδερφούς του, τους σκότωσε κι έγινε ο ηγέτης του Κούσκο.\n6 Η ζωή του Ο Μάνκο Καπάκ ήταν ο ιδρυτής της δυναστείας των Ουρίν και βασίλευσε στη φυλή των Ίνκας για περίπου σαράντα χρόνια. Αυτός οδήγησε τον λαό του από το Πακάρι Τάμπου στη περιοχή του Κούσκο. Οι λόγοι που ανάγκασαν τους Ίνκας να αναζητήσουν νέα πατρίδα ήταν η έλλειψη γης εύφορης για καλλιέργεια αλλά και οι απειλητικές διαθέσεις των γειτονικών τους λαών. Στο Κούσκο ο Μάνκο Καπάκ καθιέρωσε σύστημα νόμων, ενώ θεωρείται ότι κατάργησε τις ανθρωποθυσίες. Οι Ίνκας, με επικεφαλή τον Μάνκο Καπάκ και με βάση τη νέα τους πατρίδα, άρχισαν να εισχωρούνε στις γειτονικές περιοχές για να επεκτείνουν τις αγροτικές εκτάσεις τους. Ο πρώτος ηγεμόνας των Ίνκας παντρεύτηκε την αδερφή του, Μάμα Όκλο, κι ο γιος του, Σίντσι Ρόκα, έγινε ο επόμενος Σάπα Ίνκα. Πιθανολογείται ότι βασίλεψε μέχρι το 1230 ή το 1250 αρκετοί όμως τοποθετούν το θάνατο του πολύ νωρίτερα, το Απτά χρονολογικά στοιχεία που να οριοθετούν την βασιλεία του δεν έχουν βρεθεί ακόμα.\n8 Η επέκταση και η σταθεροποίηση της Αυτοκρατορίας\nΠαραδοσιακά ο διάδοχος του θρόνου ήταν και αρχηγός του στρατού. Ο διάδοχος Τόπα Ίνκα Γιουπάνκι ήταν ο γιος του Πατσακούτι Ίνκα: άρχισε τις κατακτήσεις στο Βορρά το 1463 και τις συνέχισε ως αυτοκράτορας μετά από το θάνατο του Πατσακούτι το Η σημαντικότερη κατάκτησή του ήταν το βασίλειο Chimor, ο μόνος σοβαρός ανταγωνιστής του Ίνκα στην ακτή του Περού. Η αυτοκρατορία επεκτάθηκε στο Βορρά μέχρι το σημερινό Εκουαδόρ και την Κολομβία. Ο γιος Ουάυνα Καπάκ πρόσθεσε σημαντικό έδαφος στο Νότο. Οι Ίνκας κατέκτησαν το Περού, τη Βολιβία, το μεγαλύτερο μέρος του Εκουαδόρ και μια μεγάλη μερίδα της Χιλής βόρεια του ποταμού Μάουλε, όπου συνάντησαν την ισχυρή αντίσταση από τις φυλές Μαπούτσε. Η αυτοκρατορία επεκτάθηκε επίσης στην Αργεντινή και την Κολομβία.\n9 Αυτό που είναι αξιοσημείωτο είναι το πώς κατάφεραν οι αυτοκράτορες των Ίνκας να οδηγήσουν τους στρατούς τους μέσα από τις Άνδεις για να κατακτήσουν τόσες περιοχές, όπως επίσης και πως κατάφεραν να διατηρήσουν μια τεραστίων διαστάσεων αυτοκρατορία με περίπου ανθρώπους, χωρίς να έχουν στην διάθεση τους άλογα και χωρίς να έχουν αναπτύξει γραπτή επικοινωνία; Για το πώς κατάφερναν να οδηγούν τους στρατούς του μέσα στις Άνδεις δεν υπάρχει απάντηση. Για το πως κατάφεραν να ελέγχουν τέτοια αυτοκρατορία όμως είναι πραγματικά πρωτότυπο. Όλα ξεκίνησαν από τον Πατσακούτι Ίνκα. Το όνομα Pachakutiq σημαίνει "αυτός που θα αναδομήσει ξανά τον κόσμο", ενώ το Yupanki σήμαινε "λογιστής", θέλοντας με αυτό το τρόπο να δείξουν οι Ίνκας ότι ευελπιστούν στο πρόσωπο του νέου αυτοκράτορα να βρούνε έναν ηγέτη που θα ανασυγκροτήσει την αυτοκρατορία τους. Ήταν αυτός που μεταμόρφωσε από μια καταδιωγμένη ινδιάνικη φυλή σε μια τεράστια αυτοκρατορία και αντίθετα με τις άλλες Ευρωπαϊκές αυτοκρατορίες οι οποίες αναρριχήθηκαν ακολουθώντας το σκεπτικό της εξόντωσης κα της πλήρης υποδούλωσης του λαού που κατακτούσαν, οι Ινκα είχαν την τάση να μην αλλοιώνουν το μέρος, να μην το ταπεινώνουν, αντίθετα να το τιμούν τους πρίγκιπες που είχαν νικήσει. Έπαιρναν φόρο και δώρα, αλλά απλά τα ζητούσαν και όταν τα λάμβαναν έδιναν κάτι για αντάλλαγμα… Τα εδάφη της αυτοκρατορίας και οι τοπικοί πολιτισμοί δεν ενσωματώθηκαν πλήρως. Η αυτοκρατορία των Ίνκα συνολικά ήταν μια οικονομική και εμπορική ένωση υπό τη διαχείριση των Ίνκα.\n10 Mάτσου Πίτσου\n11 Τα σημαντικότερα ευρήματα βρίσκονται στους αρχαιολογικούς τόπους Κούσκο, λίμνη Τιτικάκα, και στo Μάτσου Πίτσου. Η αρχαία πόλη Μάτσου Πίτσου που βρίσκεται στο νότιο Περού είναι το αντιπροσωπευτικότερο δείγμα του πολιτισμού των Ίνκα. Το Μάτσου Πίτσου (στην ελληνική βιβλιογραφία απαντάται και ως Μάτσου Πίκτσου) στη γλώσσα Κέτσουα σημαίνει «αρχαίο βουνό». Βρίσκεται σε υψόμετρο 2700 μέτρων στη Σιέρα Βιλκαμπάμπα, στην αριστερή όχθη του παραπόταμου του Βιλκανότα, Ουρουμπάμπα. Απέχει 80 χιλιόμετρα από την πόλη Κούσκο. Η περιοχή έχει πυκνή βλάστηση, με τυπική τροπική χλωρίδα, ενώ η όλη περιοχή μεταξύ της Σιέρα και του πυκνού δάσους ονομάζεται ceja de selva, δηλαδή «το φρύδι του δάσους». Η πόλη είναι χτισμένη επάνω σε μια πολύ στενή κύρτωση του ορεινού όγκου της Σιέρα και συνδέει την πόλη με τη κορυφή Χουαϊάνα Πίτσου, που σημαίνει η «νεαρή κορυφή». Παρότι οι ακραίες καιρικές και κλιματολογικές συνθήκες δεν είναι χαρακτηριστικό της περιοχής, σε σύγκριση πάντα με το γενικό σύνολο των κορυφογραμμών των Άνδεων, η ανθρώπινη κατοίκηση για μεγάλο χρονικό διάστημα στην πόλη Μάτσου Πίτσου, δεν είναι εφικτή. Αυτός είναι και ο κύριος λόγος που οι αρχαιολόγοι δεν δέχτηκαν ότι αυτή η πόλη αποτέλεσε το τελευταίο καταφύγιο των Ίνκας στη διάρκεια της Ισπανικής κατάκτησης.\n13 Η πόλη ανακαλύφθηκε το 1911, στις 24 Ιουλίου, από τον Αμερικανό ιστορικό και αρχαιολόγο Χίραμ Μπίνγκαμ. Ο Μπίνγκαμ ήταν γιος ενός προτεστάντη ιερέα και είχε σπουδάσει Ιστορία και Πολιτικές Επιστήμες στο Πανεπιστήμιο Χάρβαρντ. Το ενδιαφέρον του στρεφόταν γύρω από την ιστορία των λαών της Λατινικής Αμερικής και για αυτό το 1906–1907 ακολούθησε την ίδια διαδρομή που είχε κάνει και ο Σιμόν Μπολιβάρ από τη ζούγκλα της Βενεζουέλας προς την Κολομβία και το 1908–1909 ταξίδεψε από το Μπουένος Άιρες ως τη Λίμα και το Κούσκο, μέσω της εμπορικής οδού που είχαν χαράξει οι ισπανοί κονκισταδόρες (conquistadores).\n14 Τον Ιούλιο του 1911 ξεκίνησε από το Κούσκο η Περουβιανή αποστολή του Γέιλ (Yale PeruvianEL""> expedition), την οποία οργάνωσε και χρηματοδότησε ο Μπίνγκαμ και κάποιοι παλαιοί συμφοιτητές του. Την αποστολή στελέχωναν ένας γιατρός, ένας τοπογράφος, ένας γεωλόγος, ένας μηχανικός, ένας ντόπιος οδηγός, ο ίδιος ο Μπίνγκαμ και ένας παλιός συμφοιτητής του. Ο σκοπός και στόχος της αποστολής ήταν να ανακαλύψει τις χαμένες πόλεις των Ίνκας που ανέφεραν στα κείμενα τους ο Αντόνιο ντε λα Καλάντσα και ο Αντόλφ Μπανταλιέ. Πρώτη στάση της αποστολής ήταν στη κοιλάδα Ουρουμπάμπα για να εξετάσει τα μνημεία των Ίνκας στις πόλεις Ογιοντάι Ταμπό και Μαδορπάμπα. Στη συνέχεια περάσανε στην αριστερή όχθη του ποταμού Ουρουμπάμπα πάνω από μια παλιά ξύλινη ετοιμόρροπη γέφυρα και ξεκινήσανε, μέσα από στενά περάσματα, καλυμμένα με πυκνή βλάστηση, να κατευθύνονται στη κορυφή του βουνού. Τελικά έφτασαν σε μια ογκώδη απόληξη ενός βράχου που χρησίμευε ως στήριγμα ενός μεγάλου τοίχου. Η ομάδα εντόπισε την είσοδο του τοίχου και βρέθηκε μπροστά στη θέα μιας μεγάλης πέτρινης πόλης που ήταν σκεπασμένη εξ ολοκλήρου με τροπική βλάστηση, καθώς στη διάρκεια αιώνων εγκατάλειψης το Μάτσου Πίτσου είχε μετατραπεί σε ζούγκλα. Ως τον Απρίλιο του 1912 ο Μπίνγκαμ εργαζόταν στο Μάτσου Πίτσου καθαρίζοντάς το και μελετώντας το. Ύστερα έγραψε ένα άρθρο και το δημοσίευσε στο National Geographic με τίτλο «Στο θαυμαστό κόσμο του Περού» ( the Wonderland of Peru), περιλαμβάνοντας όλο το χρονικό της ανακάλυψης και πληροφορίες για τα ευρήματά του στο Μάτσου Πίτσου.\n16 Η δυσπρόσιτη θέση του Μάτσου Πίτσου έκανε πολλούς να πιστέψουν ότι ήταν το τελευταίο καταφύγιο των Ίνκας, στον αγώνα τους εναντίον των Ισπανών. Δηλαδή πολλοί πίστεψαν ότι ήταν η θρυλική Βιλκαμπάμπα λα Βιέχα που ίδρυσε ο βασιλέας των Ίνκας Μάνκο Ίνκα. Το πιθανότερο είναι ότι το Μάτσου Πίτσου χτίστηκε το 1460 και χρησίμευε ως αστρονομικό παρατηρητήριο με αρχείο χρονολόγησης, λατρευτικό κέντρο και ως θερινά ανάκτορα των βασιλέων. Η πόλη φαίνεται ότι εγκαταλείφθηκε όταν ο ηγεμόνας Μάνκο Ίνκα γνωστός και σαν Μάνκο Καπάκ ο Β' ξεκίνησε τoν αγώνα ανεξαρτησίας των Ίνκας από τους Ισπανούς κατακτητές, γιατί όπως φάνηκε από τα ευρήματα εκείνη την εποχή την πόλη χτύπησε μια μεταδοτική ασθένεια. Έκτοτε κανένας δεν αναφέρθηκε σε αυτή τη πόλη, που ταυτίζεται με τη γενέτειρα των Ίνκας στη μυθολογία τους (Τάμπου-Τόκο), και κανένας δεν ξαναπάτησε εκεί μέχρι το 1911 που ανακαλύφθηκε. Εδώ αξίζει να σημειωθεί ότι η πραγματική Βιλκαμπάμπα λα Βιέχα ανακαλύφθηκε από τον Τζίν Σαβόι, το 1965, στη περιοχή Εσπιρίτο Πάμπα.\n17 Η πρόσβαση στην πόλη δεν είναι εύκολη καθώς η πορεία, μέχρι τα μ. υψόμετρο, γίνεται μόνο με τρένο ενώ το υπόλοιπο τμήμα ο επισκέπτης το κάνει πεζοπόρος. Η αρχαία είσοδος της πόλης ήταν από τη νότια πλευρά και όχι από τη δυτική που είναι σήμερα για τους επισκέπτες. Στο Μάτσου Πίτσου προσδιορίζονται δυο οικοδομικές φάσεις, η πρώτη του 1460 επί της βασιλείας του Ίνκα Πατσακούτι ( ) και η δεύτερη του 1530, του Μάνκο Ίνκα. Έχουν μετρηθεί στη πόλη 200 κτίσματα που χωρίζονται μεταξύ τους με τοίχους, ανοιχτούς χώρους σαν πλατείες και μονοπάτια. Η πόλη χωρίζεται σε δυο τομείς που τους χωρίζει μια μεγάλη πλατεία. Οι δυο τομείς είναι ο Αστικός τομέας και ο Αγροτικός τομέας. Ο Αστικός τομέας βρίσκεται στο βόρειο τμήμα της πόλης και περιλαμβάνει όλα τα τελετουργικά και διοικητικά κτίρια της πόλης μαζί με τα οικήματα, καθώς και τέσσερις πλατείες.\n18 Το συγκρότημα του Κόνδορα ή αλλιώς Συγκρότημα των Φυλακών όπου ανακαλύφθηκαν πολλά κτίσματα με υγρά υπόγεια και κόκαλα ζώων. Πιθανότατα εκεί φυλάσσονταν τα ιερά ζώα προς θυσία. Τα ονόματα του συγκροτήματος επινοήθηκαν από τον λαξευμένο κόνδορα που υπάρχει πάνω σε έναν μονόλιθο και από τα υγρά υπόγεια που προαναφέρθηκαν. Ο Αγροτικός τομέας χωρίζεται από τον Αστικό με μια μεγάλη πλατεία και μια αποξηραμένη τάφρο ενώ βρίσκεται στο νότιο τμήμα της πόλης. Εκεί βρίσκονται όλοι οι αποθηκευτικοί και λειτουργικοί χώροι της πόλης. Στο ακραίο νότιο τμήμα του τομέα εντοπίζονται πολλές κατοικίες ενώ στο ψηλότερο μέρος του τομέα διακρίνεται η Άνω νεκρόπολη, όπου εντοπίστηκαν πολυάριθμοι τάφοι με 135 λείψανα γυναικόπαιδων, πράγμα το οποίο δημιούργησε ερωτηματικά στους ερευνητές και αρχαιολόγους της πόλης. Γύρω από τα οικήματα βρίσκονται αποθήκες και μεγάλοι περίβολοι οι οποίοι αποτελούν δείγμα τις περουβιανής αγροτικής καθημερινής ζωής. Σήμερα πολλές εργασίες αναπαλαίωσης και αποκατάστασης έχουν μετατρέψει το χώρο σε ένα πολύ καλά διατηρημένο αρχαιολογικό μνημείο.Το Μάτσου Πίτσου κηρύχθηκε ως περουβιανό ιστορικό άδυτο το 1981 από τη κυβέρνηση του Περού και από την ΟΥΝΕΣΚΟ (UNESCO) ως Περιοχή Παγκόσμιας Πολιτιστικής Κληρονομιάς το Είναι επίσης ένα από τα Νέα Επτά Θαύματα του Κόσμου από τις 7 Ιουλίου του Δεδομένου ότι αυτή η πόλη δεν λεηλατήθηκε από τους Ισπανούς όταν κατέκτησαν τους Ίνκας, θεωρείται ως ιδιαίτερα σημαντική πολιτιστική περιοχή για έναν λαό που έπαψε πλέον να υπάρχει.\n19 Τα κυριότερα μνημεία είναι:\nΤα κυριότερα μνημεία είναι: 1. Ο Ναός του Ήλιου (Τορεόν), ήταν ένα θρησκευτικό συγκρότημα κτισμάτων με σκοπό τη διενέργεια ιεροτελεστιών και αστρονομικών μετρήσεων. 2. Η ιερή πλατεία, με τρία μεγάλα κτίρια που τους έχουν δοθεί τα ονόματα Τέμπλο δε λας Τρες Βεντάνας, Κυρίως Ναός και Ναός του Ιερέα. Και τα τρία κτίσματα έχουν κτιστεί με τεράστιους τετράγωνους λίθους λευκού γρανίτη, οι οποίοι είναι απόλυτα ευθυγραμμισμένοι και δίχως κενά μεταξύ τους. 3. Η Ιντιουατάνα, που σημαίνει «το μέρος που δένεται ο ήλιος», είναι ένας τεράστιος γρανιτένιος λίθος που χρησιμοποιούνταν για αστρονομικές παρατηρήσεις. Ήταν το μέρος που υποτίθεται ότι οι Ίνκας «έδεναν» τον ήλιο από φόβο ότι θα εξαφανιζόταν για πάντα.\n21 ΑΠΟΚΩΔΙΚΟΠΟΙΩΝΤΑΣ ΤΑ ΜΥΣΤΙΚΑ ΤΩΝ ΙΝΚΑΣ\n22 Πρόσφατες μελέτες αποκαλύπτουν έναν πρωτότυπο τρόπο κωδικοποίησης της γνώσης και των παραδόσεών τους, την αποτύπωση αυτών που ήθελαν να μεταδώσουν πάνω σε πλεκτά χειροτεχνήματα, ακολουθώντας ένα συγκεκριμένο τρόπο πλεξίματος... Τα εν λόγω «υφαντά» είναι γνωστά ως quipus.\n23 Πρόκειται για μια μέθοδο που σηκώνει πολύ επιστημονική συζήτηση και περιμένει να αποκρυπτογραφηθεί με σιγουριά. Σ’ αυτά βλέπει σήμερα, ο Βρετανός μελετητής William Burns μια κωδικοποιημένη έκφραση της γλώσσας Quechua, η οποία χρησιμοποιείται ακόμα και σήμερα στις Άνδεις. Τα “quipu” μοιάζουν με τις φούστες των χαβανέζων χορευτριών και αποτελούνται από εκατοντάδες κόμπους από βαμβάκι ή μαλλί, με διάφορα χρώματα. Ο τρόπος πλεξίματος των κόμπων καθώς και τα χρώματα συνθέτουν μια μέθοδο κωδικοποίησης και καταγραφής πληροφοριών … έναν πρωτότυπο τρόπο γραφής !!! Δεν είναι περίεργο λοιπόν ότι, οι κατασκευαστές των quipus, «διάβασαν» τα χειροτεχνήματά τους στους Ισπανούς κονκισταδόρες που κατέλαβαν τη χώρα τους.\n24 Τα Quipu αποτελούνταν από έναν οριζόντιο σπάγκο μήκους περίπου ενός μέτρου,πάνω στον οποίο ήταν δεμένοι κατακόρυφα πολλοί άλλοι σπάγκοι διαφόρων χρωμάτων. Αρχικά τα quipu χρησιμοποιούνταν ως αριθμητική μέθοδος με την οποία κατέγραφαν τα διάφορα προϊόντα που μετακινούσαν από περιοχή σε περιοχή. Ανάλογα με το χρώμα ο κάθε σπάγκος μετρούσε ένα άλλο είδος. Οι λευκοί σπάγκοι αντιστοιχούσαν στο μαλλί, οι κίτρινοι στο χρυσό, οι καφετί στους καρπούς. Στην συνέχεια οι Ίνκας άρχισαν να χρησιμοποιούν την μέθοδο αυτή για να καταγράφουν τους φόρους, τις μετακινήσεις πληθυσμών, ακόμη και τον αριθμό των στρατιωτών που υπήρχε σε κάθε περιοχή στον οποίο αντιστοιχούσαν τα κόκκινα νήματα.\n25 Είχαν ανακαλύψει τον δυαδικό κώδικα, 500 χρόνια πριν εφευρεθεί ο ηλεκτρονικός υπολογιστής! Μια πιο σύγχρονη έρευνα έγινε από τον ανθρωπολόγο του Harvard, καθηγητή Gary Urton, ο οποίος κατάφερε να μελετήσει 450 από τα διασωθέντα quipu. Τα ευρήματα του, προκαλούν δέος για τον πολιτισμό των Ινκας: "Τα κορδόνια και οι κόμποι των quipu περιέχουν ένα δυαδικό κώδικα παρόμοιο με αυτόν που χρησιμοποιούν σήμερα οι υπολογιστές, ικανό να μεταβιβάσει περισσότερους από 1.500 χαρακτήρες. Ο δημιουργός του quipu κάθε φορά έπρεπε να πάρει μια απόφαση μεταξύ δύο πιθανοτήτων: παραδείγματος χάρη να κρεμάσει το κορδόνι στο μπροστινό ή στο πίσω μέρος του βασικού οριζόντιου σπάγκου ή να δέσει ένα μάλλινο ή ένα βαμβακερό κορδόνι κλπ. Με δεδομένο οτι οι Ίνκας χρησιμοποιούσαν 24 διαφορετικά χρώματα σπάγκων για την δημιουργία ενός quipu, οι πιθανότητες που τελικά είχαν σε έναν κώδικα 7 bit ήταν 1536." Με απλά λόγια, εάν δεχτούμε πως όλα αυτά είναι γεγονότα, τότε οι Ίνκας είχαν ανακαλύψει έναν δυαδικό κώδικα που τους επέτρεπε να μεταφέρουν περίπου 1536 μονάδες πληροφοριών και ο οποίος μοιάζει πολύ με αυτόν των σύγχρονων ηλεκτρονικών υπολογιστών. Ο Urton υποστηρίζει ότι με το σύστημα αυτό οι Ίνκας όχι μόνο κατέγραφαν αριθμητικές πληροφορίες αλλά είναι πολύ πιθανό να περνούσαν στα quipu και την ιστορία του πολιτισμού τους.\n26 Τα εθνομαθηματικά μελετούν τους υφαντούς υπολογιστές των Ίνκας.\nΜια από τις πιο σημαντικές έρευνες για το πρωτότυπο αυτό σύστημα μετάδοσης και αποθήκευσης πληροφοριών των Ίνκας, έκαναν το 1981 οι Marcia & Robert Ascher μαθηματικοί και ανθρωπολόγοι με ειδίκευση στον τομέα των "εθνομαθηματικών"- δηλαδή των μαθηματικών σε σχέση με τον πολιτισμό κάθε έθνους. Στην μελέτη τους με τίτλο "Code of the Quipu: a Study in Media , Mathematics and Culture" οι δύο επιστήμονες ανέλυσαν περίπου 200 quipu. Τα συμπεράσματα τους, εντυπωσιάζουν: "Σε κάθε κατακόρυφο σπάγκο υπήρχαν δέσμες από κόμπους. Αυτή ήταν η συμβολική αναπαράσταση ενός αριθμού. Στις δέσμες αυτές μετρήσαμε από 0 έως 9 κόμπους. Το κάθε κατακόρυφο σκοινί είχε μια μικρή απόσταση από το διπλανό του έτσι ώστε να ξεχωρίζουν τα ψηφία μεταξύ τους. Το πρώτο σκοινί αντιστοιχούσε στις μονάδες. Το επόμενο στις δεκάδες, το διπλανό στις εκατοντάδες κλπ. Όταν ήθελαν να γράψουν τον αριθμό μηδέν, τότε στο αντίστοιχο σκοινί δεν έκαναν καθόλου δέσμες κόμπων."\n27 Σύμφωνα με τις παρατηρήσεις του παλαιοοικολόγου Αλέξ. Τ\nΣύμφωνα με τις παρατηρήσεις του παλαιοοικολόγου Αλέξ. Τ. του Γαλλικού ινστιτούτου έρευνας των Άνδεων, η θερμοκρασία στην περιοχή όπου εκτεινόταν η αυτοκρατορία των Ίνκας (από την Κολομβία μέχρι τη Χιλή) αυξήθηκε αρκετούς βαθμούς Κελσίου από το 1100 μ.Χ. μέχρι το 1533 μ.Χ., με αποτέλεσμα οι δασικές εκτάσεις να συρρικνωθούν κυρίως γύρω από τις βουνοκορφές και έτσι οι εκμεταλλεύσιμες εκτάσεις να αυξηθούν. Οι Ινκας βλέποντας τη γη να αλλάζει, επέκτειναν τις καλλιέργειές τους και έφτιαξαν τις καταπληκτικές αυτές κατασκευές στις κορυφές των βουνών και δημιούργησαν ένα τεράστιο αρδευτικό σύστημα για να μπορούν να αναπτυχθούν κι άλλο. Η υπερβολικά μεγάλη παραγωγή πατάτας και καλαμποκιού εξαιτίας της εύφορης γης έδωσε τη δυνατότητα στους ανθρώπους να σταματήσουν να καλλιεργούν τη γη και να ασχοληθούν με την κατασκευή δρόμων, κτιρίων.\n28 Οι κρεμαστές γέφυρες των Ίνκας\n29 Οι κρεμαστές γέφυρες των Ίνκας σχημάτιζαν τόξα που έφθαναν σε μήκος τουλάχιστον τα 50 μέτρα. Τόσο μεγάλο άνοιγμα τόξου δεν υπήρχε σε καμία ευρωπαϊκή γέφυρα εκείνη την εποχή. Μάλιστα η μεγαλύτερη ρωμαϊκή γέφυρα που υπήρχε τότε στην Ισπανία διέθετε καμάρες όπου τα κοίλα μέρη της είχαν μήκος 30 μέτρα. Και φυσικά καμία από αυτές τις γέφυρες δεν είχε ανεγερθεί πάνω από κάποιο φαράγγι.\n30 Το τέλος. Οι Ισπανοί κατακτητές (κονκισταδόρες), που οδηγήθηκαν από τον Φρανσίσκο Πιζάρο και τους αδελφούς του, εξερεύνησαν νότια του Παναμά και φτάσανε στα εδάφη των Ίνκα το 1526. Ήταν σαφές ότι είχαν φθάσει σε ένα πλούσιο έδαφος με τις προοπτικές του μεγάλου θησαυρού, και μετά από μια δεύτερη αποστολή του Πιζάρο (1529) με βασιλική έγκριση κατέκτησε την περιοχή. Ένα χρόνο μετά επέστρεψαν στο Περού και πέσανε σε ένα πόλεμο μεταξύ των δύο αδελφών Ουασκάρ Ίνκα και Αταούαλπα Ίνκα για την εξουσία της αυτοκρατορίας. Ο πόλεμος αυτός είχε αποδυναμώσει αρκετά την αυτοκρατορία. Ήταν άτυχο γεγονός ότι οι Ισπανοί έφθασαν στο αποκορύφωμα ενός εμφύλιου πολέμου. Ο Πιζάρο δεν είχε τρομερή δύναμη: ακριβώς 180 άτομα, 1 πυροβόλο και μόνο 27 άλογα.\n31 Ένας Ισπανός ιππέας, όμως, πλήρως θωρακισμένος, είχε τεχνολογική ανωτερότητα απέναντι στις δυνάμεις των Ίνκα. Οι Ισπανοί είχαν αναπτύξει μια από τις καλύτερες στρατιωτικές μηχανές στον κόσμο και τακτική που μαθεύτηκε στη μακροχρόνια πάλη των αιώνων τους ενάντια στα μαυριτανικά βασίλεια στην Ιβηρική Χερσόνησο. Μαζί με αυτήν την τακτική και την υλική ανωτερότητα, οι Ισπανοί επίσης είχαν αποκτήσει τις δεκάδες χιλιάδων ιθαγενείς σύμμαχους που επιδίωξαν να τερματίσουν τον έλεγχο των Ίνκα στο έδαφός τους. Αυτό, σε συνδυασμό με μια τολμηρή στρατιωτική επίθεση από τους Ισπανούς στην Καχαμάρκα, τους επέτρεψε να συλλάβουν τον αυτοκράτορα. Ο Αταούαλπα διέταξε τη δολοφονία του αντιπάλου του, Ουασκάρ, και οι Ισπανοί εκμεταλλεύτηκαν τις διάφορες φατρίες μέσα στο κράτος των Ίνκα. Ήταν σε θέση επίσης να αυξήσουν επιπλέον τους συμμάχους τους και προώθησαν τελικά μια επιτυχή επίθεση στην πρωτεύουσα Κούσκο.\n32 Ο Πιζάρο ίδρυσε έπειτα την πόλη Πιούρα το 1532 και έστειλε τον Χερνάντο ντε Σότο για να συναντηθεί με τον Αταούαλπα, ο οποίος είχε νικήσει τον αδελφό του στον εμφύλιο πόλεμο και στηριζόταν με στρατεύματα στην Καγιαμάρκα. Ο Πιζάρο και μερικοί από τους ανθρώπους του συναντήθηκαν με τον Αταούαλπα. Οι Ισπανοί απαίτησαν οι Ίνκα να δεχτούν την αυτοκρατορία του βασιλιά της Ισπανίας και να δεχτούν και τον χριστιανισμό. Λόγω του γλωσσικού εμποδίου και ίσως λανθασμένης ερμηνείας, ο Αταουάλπα μπερδεύτηκε από την περιγραφή της χριστιανικής πίστης. Ο Αταούαλπα επεχείρησε περαιτέρω έρευνα στα δόγματα της χριστιανικής πίστης, την οποία εξυπηρέτησε ο απεσταλμένος του Πιζάρο. Ο Αταούαλπα πρόσφερε στους Ισπανούς αρκετό χρυσό για να γεμίσει το δωμάτιο όπου τον φυλάκισαν μέσα και δύο φορές την ίδια ποσότητα ασημιού. Οι Ίνκα πλήρωσαν τα λύτρα αυτά, αλλά ο Πιζάρο τους εξαπάτησε και αρνήθηκε να απελευθερώσει τον Αταουάλπα.\n33 Η θανάσιμη πανούκλα θα θέριζε σύντομα μέσα στην αυτοκρατορίας των Ίνκας. Εκείνοι που επέζησαν έπρεπε να αντιμετωπίσουν τα ξίφη και τα πυροβόλα του κατακτητή Ισπανού.\n34 SITES ΠΟΥ ΕΠΙΣΚΕΦΤΗΚΑ www.americanalatina.com www.dublekatheon.org\nΥπεύθυνη Καθηγήτρια Εργασία των μαθητών του Β1 Γραμματικάκη Φώτη Μαρία Δεμοιράκου Γραμματικάκη Αγγελου Αθανασόπουλου Σαράντου Καλκάνη Κυριάκου\nΚατέβασμα ppt "ΙΝΚΑΣ Εργασία των μαθητών του Β1 Υπεύθυνη Καθηγήτρια"


Σιδηροδρομικά Νέα: Ολοκληρώθηκε η διάνοιξη της σήραγγας της επέκτασης του Μετρό για Πειραιά.\nΟλοκληρώθηκε η διάνοιξη της σήραγγας της επέκτασης του Μετρό για Πειραιά.\nΕχθές ολοκληρώθηκε και το τελευταίο μέτρο της διάνοιξης της σήραγγας της επέκτασης του Μετρό στον Πειραιά καθώς το μηχάνημα εφτασε στο Φρέαρ Δεληγιάννη.\nΣτον "καθυστερημένο" σταθμό ΠΕΙΡΑΙΑΣ πάει καλά η εκσκαφή και έχει ήδη ολοκληρωθεί στο 1ο επίπεδο, τώρα απομένουν άλλα 6 επίπεδα. Μία πρώτη εκτίμηση για την ολοκλήρωση της εκσκαφής είναι μέχρι τις αρχές Φθινοπώρου, υπό την αίρεση τεχνικών απροόπτων.\nΤώρα, η τοποθέτηση της επιδομής έχει ξεκινήσει με την πρώτη φάση των έργασιών, δηλαδή της υποδομής η οποία είναι η απαραίτητη προϋπόθεση για να μπουν οι γραμμές.\nΑναφορικά με τους 3 σταθμούς ΑΓΙΑ ΒΑΡΒΑΡΑ, ΚΟΡΥΔΑΛΛΟΣ, ΝΙΚΑΙΑ, είναι σε προχωρημένη φάση, δηλαδή έχουν ξεκινήσει αρχιτεκτονικά τελειώματα και αναμένονται οι γρανίτες για να ξεκινήσει η τοποθέτησή τους. Παράλληλα έχουν ξεκινήσει και τα Η/Μ συστήματα, όμως πρέπει να υπάρξει ένταση εργασιών για να μπορέσουν να παραδοθούν, Ιούνιος του 2019 που είναι πλέον ο επόμενος μεγάλος στόχος.\nΆλλος στόχος είναι μέσα στο 2018 να υπάρξει συρρίκνωση εργοταξίων ενώ με την ολοκλήρωση και λειτουργίας των 3 σταθμών θα δούμε αναμορφωμένες κατά τα μέγιστα τις πλατείες Ελευθερίας στον Κορυδαλλό, η πλατεία Αγίου Νικολάου στη Νικαία και της πλατείας Αγίας Ελεούσας στην Αγία Βαρβάρα.


Η ευκαιρία της οικονομίας αν τρέξουμε πιο γρήγορα από τους άλλους | Liberal.gr\nΓΔ: 890,06 -4,64 (-0,52 %)\nΤζίρος: 39,78 εκατ. € RT\nΑς επικεντρωθούμε στο θετικό, και ρεαλιστικό όπως σήμερα φαίνεται, σενάριο για την εξέλιξη της πανδημίας. Ότι το υγειονομικό πρόβλημα θα αμβλυνθεί σημαντικά από το καλοκαίρι και, κυρίως μέσα από τη διαδικασία των εμβολιασμών, θα γίνει λιγότερο επικίνδυνο και εύκολα διαχειρίσιμο.\nΠώς θα εξελιχθεί τότε η οικονομία; Θα πρέπει να αναμένει κανείς πως ο συνδυασμός έντονης ανάκαμψης σε παγκόσμια κλίμακα, εγχώριας κατανάλωσης που θα αποσυμπιεσθεί και ενεργοποίησης του Ταμείο Ανάκαμψης θα οριοθετήσει εύκολα μια θετική πορεία;\nΗ νέα έκθεση του ΙΟΒΕ για την οικονομία εκτιμά, σε αυτή την περίπτωση, μεγέθυνση της οικονομίας κατά την τρέχουσα χρονιά που θα μπορούσε να πλησιάσει έως 4%. Σημαντική μεν, αρκετά ασθενέστερη δε από αυτή που θα ισοσταθμήσει τη μεγάλη ζημιά που προκάλεσε και που ακόμη προκαλεί η πανδημία.\nΑκόμη και σε αυτό το θετικό σενάριο, πλέον δεν αναμένεται επιστροφή της οικονομίας στα επίπεδα που είχε πριν τη νέα κρίση, αν δεν ολοκληρωθεί και η επόμενη χρονιά και μετέπειτα. Οι πιέσεις στην απασχόληση θα είναι ακόμη πιο σημαντικό πρόβλημα. Συνυπολογίζοντας πως η οικονομία βρίσκεται ουσιαστικά σε κρίση από το 2008, ένα ιδιαίτερα μακρύ διάστημα, δεν υπάρχει περιθώριο να εφησυχάσει κανείς και να σκεφτεί πως η κατάσταση θα βελτιωθεί αυτόματα, σύντομα, ούτε με βεβαιότητα.\nΗ ύφεση της οικονομίας μας κατά την προηγούμενη χρονιά ήταν βαθιά. Το πλήγμα, ιδίως σε κεντρικές περιοχές της όπως ο τουρισμός, η εστίαση και το λιανικό εμπόριο, καλύφθηκε σε σημαντικό βαθμό από τα μέτρα στήριξης προς εργαζόμενους και επιχειρήσεις. Οι πτωχεύσεις επιχειρήσεων και η ανεργία διατηρούνται τεχνητά σε επίπεδα που δεν αντιστοιχούν στις μεγάλες δυσκολίες της πραγματικότητας.\nΑναλόγως, όμως, το δημόσιο έλλειμμα έφτασε σε ιδιαίτερα υψηλό επίπεδο, ενώ ισχυρές πιέσεις εμφανίζονται και στο εμπορικό ισοζύγιο της χώρας. Η επαναφορά αυτή σε κατάσταση δίδυμων ελλειμμάτων, που χαρακτήρισαν και την προηγούμενη δεκαετή κρίση, αν και βέβαια για νέους εξωγενείς λόγους που ελπίζεται πως θα εκλείψουν σύντομα, δεν μπορεί παρά να προκαλεί ανησυχία.\nΟι παρεμβάσεις οικονομικής πολιτικής, μέσω μεταβιβαστικών πληρωμών και αναβολής υποχρεώσεων κάθε είδους, έχουν όρια που δεν πρέπει να δοκιμαστούν. Τα χρέη συσσωρεύονται, σε ιδιωτικό και δημόσιο επίπεδο, και σειρά νέων προβλημάτων απαιτούν αντιμετώπιση.\nΕίναι η ώρα να δει κανείς ξεκάθαρα τόσο τις μεγάλες δυνατότητες της ελληνικής οικονομίας, όσο και τις εξίσου μεγάλες προκλήσεις. Σήμερα, δεν είναι μια οικονομία με ισχυρή παραγωγική βάση και αποτελεσματικούς θεσμούς – μπορεί όμως να γίνει. Υπό αυτή την οπτική θα πρέπει κανείς να δει και το Ταμείο Ανάκαμψης και τις ευκαιρίες που φέρνει. Ως όχημα ουσιαστικής αλλαγής, όχι συντήρησης και επαναφοράς.\nΗ σημασία του σχεδιασμού για το Ταμείο δεν μπορεί να υποτιμηθεί. Σε μια οικονομία με βαθύ επενδυτικό κενό η εισροή πόρων είναι κρίσιμη. Επίσης, η σύνδεση της χρηματοδότησης με δομικές μεταρρυθμίσεις δημιουργεί την ελπίδα πως η επίδραση των πόρων μπορεί να είναι ουσιαστική.\nΌμως, ο βαθμός δυσκολίας του εγχειρήματος είναι πολύ υψηλός, στον περαιτέρω σχεδιασμό και, κυρίως, για την εφαρμογή. Το ευμετάβλητο και πολύπλοκο θεσμικό πλαίσιο παραμένει ανυπέρβλητος λόγος που σοβαρές και μακροπρόθεσμες επενδύσεις, σε φυσικό ή ανθρώπινο κεφάλαιο, δεν ευνοούνται στη χώρα τις τελευταίες δεκαετίες.\nΕκκινώντας από αδύναμη θέση και σε μεγάλη απόσταση από εκεί που μπορεί και πρέπει να φτάσει, η ελληνική οικονομία δεν έχει την πολυτέλεια να μην εκμεταλλευτεί πλήρως την ευκαιρία που θα της προσφέρει η ανάκαμψη στο διεθνές περιβάλλον και οι ευρωπαϊκοί πόροι.\nΓια να γίνει όμως αυτό, δεν θα φτάνουν επιμέρους προσπάθειες βελτίωσης – κάθε οικονομία στην ήπειρό μας καταστρώνει, άλλωστε, σήμερα ένα δικό της μεταρρυθμιστικό σχέδιο, και εμείς οφείλουμε να τρέξουμε ακόμη πιο γρήγορα. Η θετική πορεία της οικονομίας μας στο επόμενο διάστημα σαφέστατα είναι εφικτή, αλλά θα απαιτήσει συντονισμό της ευρύτερης οικονομικής πολιτικής, κινητοποίηση μεγάλου μέρους της κοινωνίας, και επιμονή στην εφαρμογή.


«Η απόφαση που πήρε η Ελένη Μενεγάκη είναι για...» - Αποκάλυψη για την αποχώρηση της από τον ALPHA - News - Youweekly\n«Η απόφαση που πήρε η Ελένη Μενεγάκη είναι για...» - Αποκάλυψη για την αποχώρηση της από τον ALPHA\nΠοια μίλησε για την ανακοίνωση «φωτιά» που έκανε για το οριστικό τέλος της από την τηλεόραση;\nNews 16.06.2020 12:03\nΜια αποκάλυψη για την Ελένη Μενεγάκη έκανε η Αθηνά Οικονομάκου μέσα από συνέντευξη που παραχώρησε στο περιοδικό «Tv Έθνος». Τι είπε για την απόφαση της να αποχωρήσει οριστικά από τον ALPHA, αλλά και γενικά από την τηλεόραση;\nΗ ηθοποιός πολλές φορές είχε βρεθεί καλεσμένη στην εκπομπή της, είχαν μιλήσει για όλα και δεν γινόταν να μην ερωτηθεί για το συγκεκριμένο ζήτημα.\nΑυτά αποκάλυψε η Αθηνά Οικονομάκου για την Ελένη Μενεγάκη και τον ALPHA\nΣτον Alpha έρχονται μεγάλες αλλαγές. Πώς εισπράττεις την αποχώρηση της Ελένης Μενεγάκη;\nΌπως ακριβώς το ανακοίνωσε. Αντιλαμβάνομαι πως αυτή ήταν η ανάγκη και η επιθυμία της. Είναι απόλυτα σίγουρη για το τι θέλει. Η Ελένη είναι από τις πιο έξυπνες γυναίκες που έχω γνωρίσει. Πιστεύω πως η απόφαση που πήρε είναι για καλό της και θα την ανανεώσει. Της εύχομαι καλή ξεκούραση και κάθε επιτυχία σε ό,τι κι αν κάνει.\nΔείτε ωστόσο, και το πρόβλημα που αποκάλυψε η Ελένη Μενεγάκη ότι την βασανίζει. Το έκανε γνωστό η ίδια μέσα από την εκπομπή της.\nΤο μήνυμα όλο νόημα της Ελένης Μενεγάκη για την αποχώρησή της από τον ALPHA\nΜέσα από τη σημερινή της εκπομπή, η Ελένη Μενεγάκη θέλησε να στείλει ένα μήνυμα όλο νόημα στους τηλεθεατές της, λίγο πριν αποχωρήσει από τον ALPHA και αφήσει πίσω της μία καριέρα γεμάτη επιτυχίες στην ελληνική τηλεόραση.\nΣτις 21 Μαϊού, η Ελένη Μενεγάκη μοιράστηκε με το τηλεοπτικό κοινό, τη μεγάλη της απόφαση να αφήσει πίσω της την ελληνική τηλεόραση.\n«Αυτό που θέλω να ξέρετε και το είχα βάλει στο μυαλό μου πως θα σας το πω στη γιορτή μου. Σας αποχαιρετώ από τον Alpha στο τέλος της σεζόν. Σας το λέω σήμερα. Δε θα με δείτε κάπου την επόμενη σεζόν, γιατί είναι μια ευκαιρία για μένα να κάνω πράγματα που δεν έκανα σε μικρότερη ηλικία. Πράγματα που είναι απλά», ήταν τα λόγια με τα οποία είχε αποφασίσει να αποχαιρετήσει τους τηλεθεατές της.\nΑπό τη μεριά της, και η Ηλιάνα Παπαγεωργίου σχολίασε την αποχώρηση της Ελένης Μενεγάκη. Δείτε εδώ όλα όσα είπε για την παρουσιάστρια.\nΈκτοτε, η αγαπημένη παρουσιάστρια έχει δείξει μία χαλαρότητα και μία ανεμελιά στην εκπομπή της. Ανακουφισμένη μετά την ανακοίνωσή της, η Ελένη Μενεγάκη ξεκαθάρισε πως πλέον για εκείνη ο χρόνος κυλάει διαφορετικά.\nΑυτό ήταν το μήνυμα όλο νόημα που έστειλε η Ελένη Μενεγάκη στην εκπομπή της\n«Δυνάμωσε τη μουσική μέχρι να βγάλω την τηλεθεάτρια, δεν βιαζόμαστε! Ο χρόνος κυλάει αλλιώς… τώρα πια κυλάει αλλιώς…»!


SOURMELI GARDEN ΜΎΚΟΝΟΣ - Μύκονος, Ελλάδα\nSourmeli Garden Μύκονος\nΤο χαριτωμένο Sourmeli Garden Hotel βρίσκεται πολύ κοντά σε παραλία. Διαθέτει καθαριστήριο, υπηρεσία μεταφοράς από/προς αεροδρόμιο και υπηρεσία καθαρισμού δωματίου, καθώς και ειδική αίθουσα καπνίσματος, δωρεάν στάθμευση και τουριστικό γραφείο.\nΤα περισσότερα αξιοθέατα στη Μύκονο, όπως Παλιό Λιμάνι Μυκόνου, Δήλος και Παραλία Παραντάις βρίσκονται σε κοντινή απόσταση. Το κατάλυμα βρίσκεται περίπου 2 χλμ μακριά από το κέντρο της Μυκόνου.\nΤο Sourmeli Garden Hotel προσφέρει 12 δωμάτια εξοπλισμένα με ιδιωτικό μπαλκόνι, κλιματισμό, ντουλάπα, αίθριο και μίνι ψυγείο για μια άνετη διαμονή στη Μύκονο. Όλα τα μπάνια προσφέρουν ντους, μπανιέρα και σεσουάρ.\nΤο Sourmeli Garden Hotel βρίσκεται 5-λεπτά οδικώς από το αεροδρόμιο Μύκονος.\nΤο Sourmeli Garden Hotel επίσης προσφέρει ποδήλατο προς ενοικίαση.\nSourmeli Garden, Ελλάδα


Σε τροχιά ανάκαμψης τα ευρωπαϊκά χρηματιστήρια\n18:26 - 21 Σεπ 2021 | Χρηματιστήρια\nΣε θετικό έδαφος επανήλθαν οι κυριότεροι δείκτες των ευρωπαϊκών χρηματιστηρίων, με τους επενδυτές να «μαζεύουν» ένα μέρος των χθεσινών ρευστοποιήσεων, οι οποίες οφείλονται στην κατάρρευση του κινεζικού κολοσσού ακινήτων Evergrande.\nΠαράλληλα, οι επενδυτές περιμένουν την κεντρική Ομοσπονδιακή Τράπεζα των ΗΠΑ (Fed) να ανακοινώσει τα επόμενα βήματα για τον περιορισμό των αγορών σε ομόλογα (tapering) και άλλους τίτλους που πραγματοποιεί στο πλαίσιο ενός τεράστιου προγράμματος τόνωσης της ανάπτυξης.\nΣτο μεταξύ, ο αντιπρόεδρος της Ευρωπαϊκής Κεντρικής Τράπεζας (ΕΚΤ) Λουίς ντε Γκίντος δήλωσε ότι το επίπεδο πληθωρισμού στην ευρωζώνη θα μπορούσε να κορυφωθεί στο 3,4% έως 3,5% και πρόσθεσε ότι τέτοιου είδους άνοδος θα μπορούσε να συμβεί τον Νοέμβριο. Ωστόσο, σημείωσε ότι η πλειοψηφία της αύξησης του πληθωρισμού είναι μόνο προσωρινή.\nΣτη Γερμανία ο DAX κατέγραψε άνοδο 1,43% και έκλεισε στις 15.348,53 μονάδες. Στην Βρετανία ο FTSE 100 σημείωσε κέρδη 1,12% στις 6.980,98 μονάδες και στη Γαλλία ο CAC 40 ενισχύθηκε κατά 1,50% στις 6.552,73 μονάδες.\nΣτην Ισπανία ο IBEX 35 κινήθηκε ανοδικά κατά 1,16% στις 8.756 μονάδες, στην Ιταλία ο FTSE MIB κινήθηκε υψηλότερα κατά 1,22% στις 25.353,36 μονάδες και στην Πορτογαλία ο PSI 20 κέρδισε 1,11% στις 5.271,16 μονάδες.\nΥΠΟΙΚ Ρωσίας: Προβλέπει ανάπτυξη 4,2% το 2021\nJohnson & Johnson: 94% αποτελεσματική η ενισχυτική δόση του εμβολίου\nΗΠΑ: Αυξήθηκαν κατά 3,9% οι ενάρξεις κατοικιών τον Αύγουστο\n«Πιστόλι» σε δύο δόσεις δανείων από την Evergrande\nΤελευταία τροποποίηση στις 18:50 - 21 Σεπ 2021


Υποδεχθείτε το θεαματικό «West Side Story» του Στίβεν... - Athinorama.gr\nΥποδεχθείτε το θεαματικό «West Side Story» του Στίβεν Σπίλμπεργκ\nΟ σπουδαίος Αμερικανός σκηνοθέτης αναμετριέται με ένα «ιερό τέρας» των μιούζικαλ, τόσο του θεατρικού σανιδιού όσο και της μεγάλης οθόνης.\nΠώς μπορεί ένα μιούζικαλ που αφορά την αιματηρή βία μεταξύ νεανικών συμμοριών, τις εν βρασμώ δολοφονίες, την κακοποιητική πατριαρχία, τον φυλετικό ρατσισμό και την ταξική καταπίεση να είναι ταυτόχρονα ένα από τα ομορφότερα κινηματογραφικά παραμύθια όλων των εποχών; Η διαχρονική γοητεία της ιστορίας του «West Side Story» οφείλεται στις παραπάνω αντίρροπες δυνάμεις, αλλά και στην οικειότητα που συνοδεύει τον καθολικά αναγνωρίσιμο μύθο από τον οποίο είναι εμπνευσμένη. Οι δημιουργοί του υπερεπιτυχημένου θεατρικού μιούζικαλ-σταθμός, ο χορογράφος Τζέρομ Ρόμπινς, ο συγγραφέας Άρθουρ Λόρεντς, ο συνθέτης Λέοναρντ Μπερνστάιν και ο στιχουργός Στίβεν Σοντχάιμ, επένδυσαν στην ιδέα του απαγορευμένου έρωτα του σαιξπηρικού «Ρωμαίος και Ιουλιέτα», μεταφέροντάς τον στις υποβαθμισμένες νεοϋορκέζικες συνοικίες των 50s, με φόντο τους τότε κυρίαρχους κοινωνικούς συσχετισμούς. Κάπως έτσι, μπήκαν τα θεμέλια ενός διαχρονικού αριστουργήματος. Λίγο αργότερα, το σκηνοθετικό δίδυμο των Ρόμπινς και Ρόμπερτ Γουάιζ («Η Μελωδία της Ευτυχίας») φρόντισαν ώστε, όταν το 1961 μεταφέρθηκε για πρώτη φορά στη μεγάλη οθόνη το σουξέ που «ταρακουνούσε» το Μπρόντγουεϊ από το 1957, η διασκευή να είναι αντάξια του πρωτοτύπου. Τα δέκα βραβεία Όσκαρ που απέσπασε η ταινία αποτελούν την απλούστερη απόδειξη της ρηξικέλευθης επίδρασης του «West Side Story» στο λεξιλόγιο των μιούζικαλ, τόσο στο σινεμά όσο και επί της σκηνής.\nΟι Ρίτσαρντ Μπέιμερ και Νάταλι Γουντ ως Τόνι και Μαρία στο «West Side Story» (1961)\nΤώρα, ένας άλλος αναμορφωτής της τέχνης του, ο Στίβεν Σπίλμπεργκ, διαλέγει το εν λόγω έργο για να το συστήσει εκ νέου στο κοινό, επιδεικνύοντας καλοπροαίρετο δημιουργικό θράσος. Στα 74 του χρόνια, ο Αμερικανός σκηνοθέτης ταινιών που επαναπροσδιόρισαν το εμπορικό σινεμά («Τα Σαγόνια του Καρχαρία», «Ε.Τ. Ο Εξωγήινος») δεν έχει ανάγκη να καταθέσει τα διαπιστευτήριά του ώστε το 33ο φιλμ της καριέρας του να αποτελεί ριμέικ ενός αξεπέραστου μιούζικαλ. Το ότι ο Σπίλμπεργκ διαθέτει ακόμα την ευχέρεια να εκπληρώνει το όραμά του, καταφέρνοντάς τα μάλιστα εξαιρετικά καλά, είναι μία από τις πλείστες ενδιαφέρουσες πτυχές του δικού του «West Side Story».\nΣημάδεψε την περιοχή σου\nΤα δύο «West Side Story» μοιράζονται τη στουντιακή μεταφορά των δρόμων της Νέας Υόρκης\nΗ πρώτη παρέμβαση του Σπίλμπεργκ στην ταινία του '61 αφορά την ανάδειξη των πολεοδομικών μετασχηματισμών που βίωσε τη δεκαετία του '50 η Νέα Υόρκη. Τότε οι παραμελημένες γειτονιές της Δυτικής Όχθης μπήκαν στο επίκεντρο μιας ευρείας ανάπλασης, η οποία είδε εκατοντάδες κατοίκους, μέλη των λαϊκών στρωμάτων στη συντριπτική πλειονότητά τους, να εκτοπίζονται ή να μένουν δίχως σπίτι, καθώς οι φτωχικές πολυκατοικίες τους γκρεμίστηκαν ώστε να αντικατασταθούν από μοντέρνα διαμερίσματα. Αν η εν λόγω τακτική ηχεί γνώριμα, αυτό οφείλεται στο ότι σήμερα είναι γνωστότερη ως αστικός εξευγενισμός («gentrification»), ήτοι ο μεσιτικός τρόπος με τον οποίο η μεσαία τάξη εκτοπίζει πληθυσμιακά τους οικονομικά υποδεέστερους. Στην ταινία, πάντως, οι γεωγραφικές αλλαγές ισούνται με συρρίκνωση των γειτονιών που ελέγχουν οι δύο συμμορίες της περιοχής, Τζετς και Σαρκς, οι οποίες πλέον συνωστίζονται επικίνδυνα.\nΗ πηγή της μεταξύ τους διχόνοιας εδράζεται στην καταγωγή τους. Από τη μία οι λευκοί Τζετς νιώθουν πως οι δρόμοι τούς ανήκουν δικαιωματικά, αφού γεννήθηκαν εκεί, παρά το γεγονός πως, ειρωνικά, ο Σπίλμπεργκ αφήνει να εννοηθεί ότι πρόκειται για Ιρλανδούς μετανάστες δεύτερης ή τρίτης γενιάς. Από την άλλη, οι Πορτορικανοί Σαρκς πασχίζουν να ενσωματωθούν, διεκδικώντας μερίδιο στο αμερικανικό όνειρο, την ώρα που η παρουσία τους στις γειτονιές σηματοδοτεί ένα είδος περιφρούρησης των ομοίων τους. Ο δημόσιος χώρος μετατρέπεται στο πεδίο όπου η εργατική τάξη αρθρώνει τη φωνή της, εδώ συγκεκριμένα μέσα από την αρρενωπή ενέργεια των αρσενικών μελών της – μια μείξη λούμπεν στοιχείων και νέων σε οικονομικό και πνευματικό αδιέξοδο, οι οποίοι καταφεύγουν στη βία, διεξάγοντας φαντασιακούς πολιτισμικούς πολέμους. Είναι οι ίδιοι που αργότερα πήραν τη μορφή των μοντς εναντίον των ρόκερ, των πανκ κόντρα στους φασίστες σκιν και φυσικά των χούλιγκαν ανεξαρτήτως ποδοσφαιρικών χρωμάτων. Οι Τζετς και οι Σαρκς, όμως, πέφτουν τραγικά θύματα της αυτοαναφορικότητάς τους.\nΗ Αριάνα ΝτεΜπόουζ σχεδόν κλέβει την παράσταση στο ρόλο της Ανίτα\nΜπορεί, λοιπόν, οι άντρες να έχουν τον πρώτο λόγο στο δρόμο, ωστόσο η γυναικεία εμπειρία ορίζει την αφήγηση του «West Side Story». Όταν η Μαρία –στο ρόλο η Ρέιτσελ Ζέγκλερ με ερμηνεία που «κοντράρει» τη Νάταλι Γουντ– ερωτεύεται κεραυνοβόλα τον πρώην Τζετ Τόνι –ο ταιριαστά σπινθηροβόλος Άνσελ Έλγκορτ– δεν θα διαπραγματευθεί στιγμή τα συναισθήματά της με τον καταπιεστικό μεγαλύτερο αδερφό της και αρχηγό τον Σαρκς. Έπειτα, η σύντροφος του τελευταίου Ανίτα –μια απολαυστική Αριάνα ΝτεΜπόουζ– βιώνει ένα βαθιά εσωτερικό δράμα, το οποίο υπογραμμίζει οδυνηρά την ανοησία της «εμφύλιας» ταξικής πάλης Τζετς-Σαρκς, η οποία εκρήγνυται λόγω του «παράνομου» ζευγαριού.\nΜαρία και Ανίτα συνειδητοποιούν ότι μοιράζονται περισσότερα κοινά τραύματα απ’ όσα περίμεναν, κυρίως εξαιτίας των παρτενέρ τους, οδηγούνται ωστόσο αμφότερες στην απελευθερωτική ενδυνάμωση στο φινάλε που ραγίζει καρδιές. Ως προπομπός της συναισθηματικής μεταστροφής τους, όσον αφορά τουλάχιστον τη Μαρία, λειτουργεί η μαγευτική σεκάνς όπου η Ζέγκλερ παραδίδει μια υπέροχη ερμηνεία του «I feel pretty». Εδώ αξίζει να αναφερθούμε ξεχωριστά στην 90χρονη Ρίτα Μορένο, η οποία κρατά ένα ρόλο-κλειδί στην απεικόνιση της αλληλεγγύης μεταξύ των ηρωίδων, σε κομβική σκηνή που μοιράζεται με την ΝτεΜπόουζ. Επιδέξια, ο Σπίλμπεργκ αποφεύγει τις μεγαλοστομίες και τους διδακτικούς υπαινιγμούς, μένοντας αφοσιωμένος σε αυτό που ξέρει καλύτερα: να παραδίδει αβίαστα δεξιοτεχνική σκηνοθεσία και λυρική αφήγηση.\nΤο Χόλιγουντ «τρώει» τις σάρκες του\nΟι πρωταγωνιστές Άνσελ Έλγκορτ και Ρέιτσελ Ζέγκλερ, a match made in heaven\nΒέβαια, το ριμέικ του κορυφαίου Αμερικανού σκηνοθέτη γεννά συνειρμούς δύο κατευθύνσεων. Καταρχάς, έρχεται να προστεθεί σε μια σιωπηρή, πλην γόνιμη αναβίωση των κινηματογραφικών μιούζικαλ που παρατηρείται τελευταία («La La Land», «Hamilton», «Σε μια Γειτονιά της Νέας Υόρκης», «Annette»), αλλά και να ενταχθεί στη συνέχεια στην τάση του Χόλιγουντ να ανακυκλώνει τον εαυτό του. Τα πρωτότυπα φιλμ όλο και σπανίζουν στο αμερικανικό εμπορικό σινεμά, το οποίο κινδυνεύει να οδηγηθεί σε σημείο κορεσμού. Για ένα σκηνοθέτη με το εκτόπισμα του Σπίλμπεργκ, η διασκευή του κλασικού από έναν... κλασικό μπορεί να αποτελεί απλώς επιπρόσθετο κομμάτι μιας πλούσιας φιλμογραφίας. Ένα νέο «West Side Story» έχει νόημα και με το παραπάνω, αλλά ίσως αυτήν τη στιγμή είναι ευρύτερα αναγκαία μια καλλιτεχνική ανανέωση μέσω ενός ανοίγματος σε φρέσκες και ανεξερεύνητες κινηματογραφικές ματιές. Όσο, λοιπόν, το «West Side Story» είναι ένα θεαματικό χάρμα οφθαλμών, χάρη σε εικόνες που ζωντανεύουν θυελλώδη χορευτικά και φλογερά πάθη που παρασέρνουν τα πάντα, άλλο τόσο δεν παύει, άθελά του, να γεννά νοσταλγία για μια εποχή που το Χόλιγουντ, πραγματικά, άλλαζε τους κανόνες του παιχνιδιού.\nΗ σινε-παρακαταθήκη του Στίβεν Σοντχάιμ\nΠλήρης ημερών και μόλις δύο εβδομάδες προτού βρεθεί στις μαρκίζες το νέο «West Side Story», πέθανε στα 91 του ένας από τους δημιουργούς του μιούζικαλ, ο στιχουργός Στίβεν Σοντχάιμ. Εκ των πιο εμβληματικών προσώπων στην ιστορία του μουσικού θεάτρου, με δεκάδες διακρίσεις και επιτυχίες, ο Σοντχάιμ άλλαξε το ρου των μιούζικαλ, στρέφοντας το βλέμμα του στους δρόμους των πόλεων. Εκεί όπου κρύβονται χειροπιαστές καθημερινές αλήθειες, τις οποίες ο πρωτοπόρος μουσουργός τοποθετούσε με ακρίβεια στον πυρήνα των έργων του. Εκτός από το θέατρο, και ο κινηματογράφος χρωστά πολλά στον Σοντχάιμ, καθώς πολλές από τις σινε-διασκευές του αποδείχθηκαν αριστουργήματα. Φυσικά, το «West Side Story» των Τζέρομ Ρόμπινς και Ρόμπερτ Γουάιζ (1961) και, πιο πρόσφατα, ο γοτθικός «Sweeney Todd: Ο Φονικός Κουρέας της Οδού Φλιτ» του Τιμ Μπάρτον (2007).


Η νέα Αψίδα του Θριάμβου - Zeitgeist\nΗ νέα Αψίδα του Θριάμβου\nin Art, Pop Up\nΠριν λίγες μέρες αποκαλύφθηκε η νέα Αψίδα του Θριάμβου. Αλλά δεν θα μείνει για πολύ έτσι. Μόνο για λίγες μέρες. Η Μοντέρνα Τέχνη είναι ο λόγος.\nΠου αποκαλύφθηκε; Μα φυσικά στο Παρίσι, στην πλατεία Ντε Γκωλ, εκεί όπου υπάρχει και η προηγούμενη. Όχι, δεν τρελάθηκαν οι Γάλλοι, ούτε γκρέμισαν την παλιά και έφτιαξαν καινούργια και δεν το πήρε κανείς χαμπάρι. Δεν γκρεμίστηκε κάτι. Αυτό που συνέβη είναι ότι ένα διάσημο καλλιτεχνικό ζευγάρι, με καταγωγή από τη Βουλγαρία, ο Christo και η Jeanne-Claude έκαναν αυτό που έκαναν πάντα. Το έκαναν βάλτε το σε εισαγωγικά γιατί δεν βρίσκονται πια στη ζωή.\nΑπό το 1985 δημιούργησαν μία καλλιτεχνική, αρχιτεκτονική τάση να τυλίγουν διάφορα μνημεία με ύφασμα και να δημιουργούν στη θέση τους κάτι καινούργιο, το οποίο κρατούσε για λίγες ημέρες. Η νέα λοιπόν Αψίδα του Θριάμβου έχει διάρκεια ζωής μόλις 16 ημέρες. Το μνημείο ύψους 49,5 μέτρων έχει καλυφθεί από 25.000 τετραγωνικά μέτρα ασημί ύφασμα, ασφαλισμένο με 3.000 μέτρα κόκκινου σχοινιού για να γίνεται και η σχετική αντίθεση.\nΤο εν λόγω ζευγάρι δεν βρίσκεται πια στη ζωή. Η Jeanne-Claude «έφυγε» το 2009 και ο Christo πέρσι. Τον Απρίλιο του 2020 ήταν να ολοκληρωθεί το έργο, αλλά η πανδημία το ανέβαλε. Ο Christo και η Jeanne-Claude είχαν σκεφθεί από το 1960 αυτή την τάση και ειδικά η Αψίδα του Θριάμβου ήταν ένα από τα όνειρά τους, γιατί με τον τρόπο που μεταμορφώνεται το μνημείο γίνεται όπως έλεγαν «ένα ζωντανό αντικείμενο που θα κινείται στον άνεμο και θα αντανακλά το φως» και που «οι άνθρωποι θα θέλουν να αγγίξουν». Τελικώς, υλοποιήθηκε μετά θάνατον από την ομάδα τους και το υπουργείο Πολιτισμού της Γαλλίας, αλλά και φορείς του Παρισιού.\nArc de Triomphe 2021\nΆλλες διάσημες εγκαταστάσεις από το διάσημο καλλιτεχνικό δίδυμο περιλαμβάνουν: Το Valley Curtain, ένα κομμάτι από πορτοκαλί ύφασμα κρεμασμένο ανάμεσα σε δύο βουνά στο Κολοράντο. Τα Περιφερειακά Νησιά στη Φλόριντα, όπου χρησιμοποίησαν φωτεινό ροζ ύφασμα για να περικυκλώσουν μια σειρά νησιών στον κόλπο Biscayne. Το Γερμανικό Reichstag (Ράιχσταγκ) με 100.000 τετραγωνικά μέτρα ασημί ύφασμα και μπλε σχοινί το 1995 και για δύο εβδομάδες. Το τελευταίο έργο του Christo ήταν το «The London Mastaba», μια στοίβα ύψους 20 μέτρων από βαρέλια με έντονα χρώματα που επιπλέουν στη λίμνη Serpentine στο Hyde Park του Λονδίνου, την οποία ο καλλιτέχνης εγκατέστησε το περασμένο καλοκαίρι ως το πρώτο του γλυπτό μεγάλης κλίμακας στο Ηνωμένο Βασίλειο. Το κύκνειο άσμα τους ήταν τελικά και ένας φόρος τιμής στο έργο τους.\nΓιατί το 1991 ήταν η πιο σημαντική χρονιά για το ροκ των μοντέρνων καιρών\nΟι 5 σκοτεινές τακτικές των ναρκισσιστών\nΤα μεγάλη λάθη της πολιτικής ορθότητας\nΜεταξύ της μισαλλοδοξίας και της πολιτικής ορθότητας μεσολαβεί ο ωκεανός των κανονικών ανθρώπων. Είναι εκείνοι που δεν επιθυμούν να επιλέξουν...\nΌλα όσα πρέπει να γνωρίζετε για τα chinos\nΠολυτιμα μυστικά και χρήσιμα tips για τα παντελόνια που αποδεικνύουν ότι η ζωή έχει χρώμα και αναδεικνύουν κάθε ανδρική εμφάνιση,...\n10 μυστικά για να γνωρίσετε καλύτερα την κινεζική κουζίνα\nΑυτό που αναγνωρίζουμε στη Δύση ως "κινέζικο" είναι απλώς μια περίληψη της κουζίνας της χώρας των δράκων. Όμως, η μεγαλύτερη...\nΟ Λίαμ Νίσον δεν ξεχνάει ποτέ παρότι πάσχει από Αλτσχάιμερ\nΚαταιγιστική δράση, σούπερ καστ, σφιχτό μοντάζ και ένας αντιήρωας σε μεγάλα κέφια στο remake του ομώνυμου βελγικού θρίλερ «Η μνήμη...\nH Louis Vuitton καρφώνει στο ΝΒΑ\nΟι συνεργασίες είναι της Μόδας (και της μόδας) και στην ολοκαίνουρια συνέργια της Louis Vuitton με το κορυφαίο πρωτάθλημα μπάσκετ...


Η Ελληνίδα φωτογράφος που απαθανάτισε τον Peter Beard, μια μέρα στο Café de Flore, στο Παρίσι / Celebrities / Woman TOC\nΗ Ελληνίδα φωτογράφος που απαθανάτισε τον Peter Beard, μια μέρα στο Café de Flore, στο Παρίσι\n«Με λένε Ολυμπία, είμαι Ελληνίδα και φωτογραφίζω. Λατρεύω τα πορτραίτα και θα ήθελα παρά πολύ να σας φωτογραφίσω».\nΟι δρόμοι έχουν γεμίσει με αφίσες από την έκθεση «Carnets Africains», του γνωστού φωτογράφου Peter Beard. Στο Centre National De La Photographie βλέπω την ωραιότερη έκθεση φωτογραφίας της ζωής μου. Μοναδικής χάρης.\nΟι εικόνες, τα κολάζ και τα υπέροχα ημερολόγια του με συναρπάζουν τόσο πολύ -για μέρες τριγυρνάνε τα κάδρα του στο μυαλό μου.\nΘαύμαζα και θαυμάζω την δουλειά του αλλά και την προσωπικότητα του. Αυτά τα δυο πάντα συνδέονται. Πάντα.\nΛίγες μέρες μετά την έκθεση πήγα, όπως συνήθιζα, στο πολυαγαπημένο μου Café de Flore.\nΈχω περάσει ώρες ατελείωτες στην εσωτερική του αίθουσα, με ένα τετράδιο για να σημειώνω τις σκέψεις αγκαλιά με τα όνειρα μου και μια φωτογραφική μηχανή στην τσάντα μου.\nΕκείνη την ημέρα στο απέναντι τραπέζι κάθετε μια παρέα. Αν κάτι λατρεύω είναι να «παρακολουθώ» πρόσωπα και φιγούρες. Όλοι μιλούν κάνοντας έντονες κινήσεις με τα χέρια τους, ένας άντρας ξεχωρίζει ανάμεσα τους. Είναι βυθισμένος σε αυτό που κάνει. Γράφει σε ένα παχύ σημειωματάριο. Είναι ο γοητευτικός φωτογράφος Peter Beard.\nΔε σταμάτησα να κρυφοκοιτάζω κάθε του κίνηση, κάθε του ματιά.\nΤην επόμενη μέρα, στο ίδιο τραπέζι, η ίδια παρέα και εγώ ξανά σε ρόλο «κατασκόπου». Και τι δε θα έδινα για να του μιλούσα ή και ακόμα να τον φωτογράφιζα.\nΚαι μόνο στις σκέψεις, έτρεμαν τα πόδια μου.\nΤην τρίτη μέρα, στο ίδιο σημείο, στο ίδιο τραπέζι, τον βλέπω να είναι μόνος του. Γράφει στο πληθωρικό σημειωματάριο του. Είναι ένα από τα υπέροχα ημερολόγια του. Δε μπορώ να καταλάβω ακόμα πως βρήκα το θάρρος να πλησιάσω το τραπέζι του και να του μιλήσω. Οφείλω να ομολογήσω ότι οι χτύποι τις καρδιάς μου ήταν τόσο δυνατοί, που νόμιζα ότι θα τους ακούσει. Του εξέφρασα τον ενθουσιασμό μου για την έκθεση του.\nΑν και ήταν βυθισμένος στις σκέψεις του με ευχαρίστησε και με ρώτησε πώς με λένε, ποια είναι η καταγωγή μου και τι κάνω στο Παρίσι.\n«Με λένε Ολυμπία, είμαι Ελληνίδα και φωτογραφίζω. Λατρεύω τα πορτραίτα και θα ήθελα παρά πολύ να σας φωτογραφίσω». Οι λέξεις έβγαιναν χωρίς ανάσα και ταυτόχρονα ένιωθα να κοκκινίζω.\n«Που είναι η μηχανή σου;» μου λέει και χαμογελάει. Αστραπιαία βγάζω με ταχυδακτυλουργικές κινήσεις την Nikon μου από την τσάντα.\n«Μόνο ένα κλικ» λέει κλείνοντας το μάτι και με περιορίζει.\n«Μόνο ένα κλικ θέλω» του απαντώ και γυρίζω στο τραπέζι μου, από εκεί που τον έβλεπα όλες αυτές τις μέρες.\nΘα μπορούσα να τον είχα βγάλει μια πιο κοντινή φωτογραφία, αλλά σε αυτό το ένα μοναδικό κλικ ήθελα να αποτυπώσω όλη αυτή την ατμόσφαιρα της στιγμής.Της στιγμής που κρυφά τον παρακολουθούσα όλες αυτές τις ημέρες, στο ίδιο τραπέζι, στην ίδια πάντα θέση.\nΤην επόμενη ημέρα ξανά πήγα με την ελπίδα να τον δω.\nΚαι τη μεθεπόμενη ημέρα, μήνες και χρόνια.\nΔεν τον είδα ποτέ ξανά.\nΔείτε την απίστευτα ατμοσφαιρική φωτογραφία της Ολυμπίας Κρασαγάκη:\n«Την επόμενη ημέρα ξανά πήγα με την ελπίδα να τον δω. Και τη μεθεπόμενη ημέρα, μήνες και χρόνια. Δεν τον είδα ποτέ ξανά» θυμάται η Ολυμπία Κρασαγάκη μέσα από αυτή την πανέμορφη ιστορία.\nCafe de Flore, Peter Beard, ελληνίδα φωτογράφος, ιστορία, Ολυμπία Κρασαγάκη, Παρίσι\n«Γέννησα Νοέμβριο, ο μπαμπάς μου το έμαθε τον Αύγουστο»«Θυμάμαι ότι ο μάνατζερ του μου ζήτησε χρήματα»«Αν δεν είχα μπει φυλακή δεν θα ήμουν σήμερα εδώ»Σπάνια φωτογραφία Ναταλίας Γερμανού με τη μητέρα τηςΗ Ζένια Μπονάτσου για την οικογενειακή κόντρα


Ζαρέτσκι: Το τέλος του γαλλικού σοαιαλισμού όπως τον ξέραμε - Ειδήσεις - νέα - Το Βήμα Online\nΖαρέτσκι: Το τέλος του γαλλικού σοαιαλισμού όπως τον ξέραμε\n«Απίστευτη άνοδος της Ακροδεξιάς, με την Μαρίν Λεπέν πρώτο κόμμα στις δημοσκοπήσεις, 12 μήνες πριν από τις προεδρικές. Σε συνδυασμό με τον πιο αντιδημοφιλή ηγέτη στην ιστορία της Πέμπτης Γαλλικής Δημοκρατίας, τον Σοσιαλιστή πρόεδρο Φρανσουά Ολάντ, που έχει πέσει στο 13% της δημοτικότητας.\n15 Απριλίου 2016, 12:49 Ενημερώθηκε: 15 Απριλίου 2016, 12:51\nΚαι μια οικονομική κρίση, με φτώχεια, λιτότητα, ανεργία, μετανάστευση και τρομοκρατία, που δεν έχει προηγούμενο μετά τον Β’ Παγκόσμιο Πόλεμο.\nΟλα αυτά έχουν δημιουργήσει το σκηνικό για το τέλος του γαλλικού Σοσιαλισμού όπως τον ξέραμε», λέει στο ΒΗΜΑ, ο καθηγητής Ρόμπερτ Ζαρέτσκι, ειδικός στην Γαλλική Ιστορία στο Πανεπιστήμιο του Χιούστον, στο Τέξας.\n«Το πολιτικό κίνημα που γεννήθηκε στο λυκόφως του 19ου αιώνα, ενσωματώνοντας τα ιδανικά της κοινωνικής και οικονομικής δικαιοσύνης, ίσως δεν θα μπορέσει να επιβιώσει στην αυγή του 21ου αιώνα.\nΟ πιο προφανής λόγος είναι η ισχυρή άνοδος του ακροδεξιού Εθνικού Μετώπου (FN). Κανένα πολιτικό κόμμα στην πρόσφατη ιστορία της Γαλλίας δεν είχε τέτοια επιτυχία σε τόσο σύντομο χρονικό διάστημα.\nΑλλά η αύξηση της υποστήριξης προς το FN είναι μόνο ένα μέρος της ιστορίας. Εξίσου σημαντική είναι η εξάτμιση της γαλλικής Σοσιαλιστικής Αριστεράς. Οπως οι πάγοι που λιώνουν με το φαινόμενο του θερμοκηπίου, το Σοσιαλιστικό Κόμμα (PS) υποχωρεί σταθερά από το πολιτικό τοπίο της Γαλλίας. Σε συνεχόμενες εκλογικές αναμετρήσεις από το 2012 όλα τα κόμματα της Αριστεράς – PS, Κομμουνιστές, Πράσινοι, και Parti de Gauche – έχουν προσελκύσει σχεδόν το ένα τρίτο των ψήφων, βυθιζόμενα σε ιστορικά χαμηλά.\nΟι Σοσιαλιστές φαίνονται ανίσχυροι να αντιδράσουν στις καταστροφές που προκαλούνται από την οικονομική κρίση. Μοιάζουν να έχουν παραλύσει από την παγκοσμιοποίηση, ανίκανοι να επαναπροσδιορίσουν μια οικονομική πολιτική που να ανταποκρίνεται στις αξίες αλλά και στις πρακτικές ανάγκες. Η γαλλική Αριστερά εμφανίζεται είτε αναποτελεσματική ή παρωχημένη μετά την κρίση του 2008.\nΟι επιδόσεις του Ολάντ στην προεδρία ήταν θλιβερές. Στα τέλη του 2014, όταν η υπόσχεση της εκστρατείας του να «αντιστρέψει την άνοδο της ανεργίας», αποδείχθηκε κούφια, έκανε ανασχηματισμό, πετώντας έξω εκείνους που υποστήριζαν τις πολιτικές κατά της λιτότητας. Διόρισε τον Μανουέλ Βαλς πρωθυπουργό, και τον 38χρονο τεχνοκράτη και πρώην τραπεζίτη Εμανουέλ Μακρόν στο υπουργείο Οικονομικών, για να προχωρήσουν στην απελευθέρωση των εργασιακών νόμων της χώρας.\nΑλλά η ανεργία συνέχισε να αυξάνεται. Σήμερα βρίσκεται πεισματικά στο 10,4% – στο 26% για τους νέους. Το ίδιο αυξάνεται η δυσαρέσκεια στο εσωτερικό του κόμματος, και οι διαδηλώσεις στους δρόμους, με τις προοπτικές του PS να φαίνoνται θολές εν όψει προεδρικών το 2017.\nΤην ίδια ώρα, εκσυγχρονιστές όπως ο Μακρόν, που ίδρυσε το δικό του κίνημα Εμπρός! (En Marche!) λένε ότι όλα εξαρτώνται από την «ικανότητα της Αριστεράς να προσαρμόσει την πολιτική της ατζέντα στη σημερινή πραγματικότητα». Μιλάνε για την αναγκαιότητα μιας ανοικτής οικονομίας που να αντέχει στις πιέσεις του διεθνούς ανταγωνισμού. Το ερώτημα για αυτούς είναι αν η Αριστερά θα μπορέσει να εκσυγχρονιστεί στην εποχή της παγκοσμιοποίησης.\nΣτο πολιτικό μέτωπο, με την άνοδο του ακροδεξιού Εθνικού Μετώπου (FN), το πολιτικό τοπίο της Πέμπτης Δημοκρατίας έχει αλλάξει δραματικά: ενώ είχε ένα δικομματικό σύστημα από τη γέννησή της το 1958, έχει χωριστεί πλέον σε τρία πολιτικά μπλοκ. Η Λεπέν μπορεί κάλλιστα να περάσει στον β΄γύρο των προεδρικών το 2017.\nΕτσι, δεν είναι μόνο η Αριστερά, αλλά και η Γαλλική Δημοκρατία, που φτάνει σε ένα σημείο καμπής. Στους κύκλους των Σοσιαλιστών έχει γίνει πάλι της μόδας η διάσημη παρατήρηση του Αντόνιο Γκράμσι: «Η κρίση συνίσταται ακριβώς στο γεγονός ότι το παλιό πεθαίνει και το νέο δεν μπορεί να γεννηθεί». Αλλά ο Γκράμσι προειδοποίησε επίσης κατά της ανόδου χαρισματικών ηγετών που ανεβαίνουν στην εξουσία από απελπισμένους ψηφοφόρους. Το γεγονός ότι οι Γάλλοι Σοσιαλιστές είναι όλο και λιγότερο ικανοί να ανταγωνιστούν το ακροδεξιό Εθνικό Μέτωπο θα πρέπει να προκαλεί ανατριχίλα σε όσους ενδιαφέρονται και ανησυχούν για το μέλλον της Γαλλικής Δημοκρατίας».


Panagiotis Psarros: Ομοιοπαθητική και αυτογνωσία «Και συ πώς ξέρεις ότι ήμουν μια χαρά στη μήτρα;»\nΟμοιοπαθητική και αυτογνωσία «Και συ πώς ξέρεις ότι ήμουν μια χαρά στη μήτρα;»\nΟ Γεώργιος Βυθούλκας στην Ομιλία του στο Πανεπιστήμιο Αιγαίου, μεταξύ άλλων αναφέρει: Γίνεται έρευνα πολύ μεγάλη με στόχο λανθασμένο. Αυτό είναι το τρομακτικό, θα βρούμε δηλαδή κάποιο φάρμακο το οποίο θα επιδρά επάνω στο συγκεκριμένο επίπεδο και θα πηγαίνει την αρρώστια ακόμη πιο βαθιά. ...θα έχετε ακούσει την θεωρία για τα μιάσματα δηλαδή τις δευτερογενείς επιδράσεις των αφροδίσιων, (κυρίως γονόρροια και σύφιλη), θυμάμαι από τις πρώτες ερωτήσεις που έκανα σε κάποιον που ερχόταν σε εμένα που έπασχε από προστατίτιδες, ήταν αν είχε πάθει γονόρροια. «Τον ρωτούσα μόνο εσύ κόλλησες;» «Οι άλλοι την γλύτωσαν, μόνο εγώ την πάτησα», δηλαδή οι άλλοι δυο δεν είχαν την προδιάθεση σύμφωνα με την γονιδιακή τους δομή για να πάθουν την γονόρροια... θα δείτε πόσα διλήμματα θα προκύψουνε για τα εμβόλια στις παιδιατρικές ασθένειες, το τι κομφούζιο υπάρχει και πώς αυτά μπορούν σιγά σιγά να ξεκαθαριστούν να μπουν σε κάποια τάξη.\nΥπάρχουν ενδείξεις ότι εάν αφήσουμε το νεογέννητο μωρό χωρίς χάδια, χωρίς την τρυφερότητα της μάνας και κατόπιν του πατερά την στοργή και την αγάπη, το μωρό δύσκολα επιβιώνει.\nΣτις πύλες της πόλης και δίπλα στο τζάκι σας σας είδα να ταπεινώνεστε και να λατρεύετε την ελευθερία σας, ωσάν τους σκλάβους που ταπεινώνονται μπροστά στον τύραννο και τον υμνούν παρ’ όλο που αυτός τους σκοτώνει.\nΑυτά τα πράγματα κινούνται μέσα σας σα φώτα και σκιές, σα ζευγάρια αχώριστα. Κι όταν ή σκιά αδυνατίζει και χάνεται, το φώς που παραμένει γίνεται σκιά σε κάποιο άλλο φώς.\nΚι έτσι ή ελευθερία σας, όταν χάνει τα δεσμά της, γίνεται ή ίδια ό δεσμός μιας πιο μεγάλης ελευθερίας.\nΑναρτήθηκε από Panagiotis Psarros στις 2:40 π.μ.